Kultura

1 Citati
*Alan Patten
**"Članovi grupe koji mogu kroz vrijeme pratiti porijeklo kulturnog kontinuiteta zaista dijele nešto što drugi ne dijele. Oni dijele jedni s drugima zajedničko iskustvo socijalizacije koje je različito od, jer je historijski izolovano od, iskustava socijalizacije koje su prošli drugi. Ova činjenica sugerira sljedeće rješenje za problem individuacije. ''Različita kultura je odnos koji ljudi dijele kada su, i u opsegu u kojem su, dijelili jedni s drugima podvrgavanje skupu formativnih uslova koji su različiti od formativnih uslova koji su nametnuti na druge. Kutlura, u ovom prijedlogu, vrsta je taloga''. U bilo kojem trenutku njen sadržaj sastoji se u različitim vjerovanjima, značenjima, i praksama, ali ono što čini ta vjerovanja, značenja, i prakse one zajedničke kulture jeste da ljudi koji ih drže dijele zajedničko društveno porijeklo [...] Nije potrebno, i općenito neće biti slučaj da je svako ko dijeli kulturu bio podvrgnut ''identičnim'' formativnim uticajima. Formativna okolina svake osobe će tipično uključiti neke elemente koji su idiosinkratski u donosu na formativna iskustva drugih u grupi. Važna poenta je u tome da okolina također uključuje neke sveobuhvatne elemente, koji su nametnuti, zajednički, na sve članove grupe. Drugim riječima, da bi kultura postojala, mora postojati neki skup formativnih institucija i praksi kojima su potvrgnuti svi članovi grupe. Ako takvi formativni procesi ne postoje, ne bi postojala ni grupa." (''Jednako priznanje'')
*Asim Mujkić
**"''[T]eško je u Bosni i Hercegovini izričito tvrditi da postoje tri različite, odjelite kulture'', kao supstancije, kao stvari-u-svijetu, premda je cijela mreža etnopolitičke moći angažirana oko njihove produkcije. Etnopolitički poduzetnici odrješito će tvrditi da u ovoj zemlji postoje tri različite kulture, pa će se čak pozivati na Povelju UN o Ljudskim pravima da svoju zasebitu kulturu zaštite. Dovoljan je jedan površan uvid u gradivne elemente kulture – jezik, historija, umjetnost, tradicija, konfesija – da se problematizira kruti etnopolitički stav o postojanju različitih kultura odnosno da se vidi da je riječ koja pretendira da označava odjelitu kulturalnu grupnost primijenjena preširoko." (''Da li je narod "prirodna vrsta"? Bosna i Hercegovina između etničke i etičke jednakosti'')
**"[U] Bosni i Hercegovini ljudi su na dubinski način izmiješani – ''govore jedan jezik koga nazivaju na različite načine, dijele istu historiju i isti ekonomski prostor, dijele isti "životni prostor" kulturalno, tradicionalno, pa ako se hoće i konfesionalno'' – historija obiluje primjerima prelaska braće i rođaka iz jedne u drugu konfesiju u svrhu očuvanja imetka – da ni u kom plauzibilnom smislu ne možemo govoriti o različitim kulturama koje tobože "jedna-uz-drugu", paralelno kohabitiraju, "konsociraju" u Bosni." (''Ibid.'')
*Gustav Radbruch
**"(...) kultura, onakva kakvu je opisuje historičar, ni u kom slučaju nije neka čista vrijednost, nego, naprotiv, smjesa humanosti i barbarstva, ukusa i neukusa, istine i zablude, ali je u svim svojim pojavama, kao sputavanje vrijednosti i kao unaprijeđivanje vrijednosti, kao promašaj vrijednosti i kao ostvarenje vrijednosti, uvijek zamišljena kao povezana s vrijednošću: kultura, doduše, nije ostvarenje vrijednosti, ali je kultura datost koja ima značenje, smisao, da ostvaruje vrijednost, ili, da se poslužimo Štamlerovim riječima, 'težnja za ispravnim'." (''Filozofija prava'')
*Ivan Čolović
**"Danas se sve češće događa da se ideja o uvažavanju kulturnih razlika koristi da bi se legitimirao kulturni fundamentalizam, odnosno prikriveni rasizam. I kad je riječ o etno-muzici, slavljenje identiteta, korijena i izvora često poprima manje-više otvoreni rasistički smisao. Kulturni fundamentalisti govore o pravu na razliku, ali sve se svodi na to da je za svaku kulturu najbolje da živi za svoj groš, to jest na svom prostoru." (za ''Feral Tribune'')
*Jean de La Bruyère
**"Visina kulture određuje se po odnosu prema ženi."
*Joseph Raz
**"Dobrobit ljudi sastoji se u njihovom uspjehu u vrijednim odnosima i aktivnostima. Njihove društvene i druge vještine da se uključe u aktivnosti i da slijede odnose izvode se iz njihovih sopstvenih kultura, i njihov osjećaj za sopstveno dostojanstvo povezan je sa njihovim osjećajem za njih same kao članove određenih kultura. Do određene tačke ljudi mogu zadržati i zadobiti vještine koje im trebaju da omoguće život u drugoj kulturi." (''Multiculturalism'')

Tema


Zemlja

1 Citati
*Film ''Dan nezavisnosti''
**"ZEMLJA. Pogledajte je dobro. Ovo bi mogao biti posljednji put." (''reklamna rečenica'')
*Goethe
**"Ne moramo posjećivati ludnicu da bi pronašli poremećene umove; naša planeta je umobolnica svemira."
**"Zemlja se oslobađa ljubavlju, a velika postaje djelima."
*Henry David Thoreau
**"Ništa zemlju ne čini tako prostranom kao prijatelji u daljini; oni stvaraju geografske širine i geografske dužine."
*Jean-Jacques Rousseau
**"Plodovi pripadaju svima, a zemlja nije ničija."
*Johann Heinrich Pestalozzi
**"Zemlja je raj ako se traži mir, čini pravo i želi malo."
*John F. Kennedy
**"Dok god sloboda ne zacvjeta u svim zemljama ne može uvenuti u jednoj."
**"I tako moji Američki zemljaci: ne pitajte šta vaša zemlja može uraditi za vas - pitajte šta vi možete uraditi za vašu zemlju."
*Konfučije
**"Toliko sam zaokupljen čudima na zemlji, da nemam vremena za nebo i anđele."
*Pearl S. Buck
**"Bio je zadovoljan dok je zemlju držao i mislio naizmjenice o njoj i lijepom mrtvačkom sanduku koji je bio tu. A dobra zemlja čekala je mirno da joj se vrati." (''Dobra zemlja'')
**"-Kada zemlja počne da se prodaje, to je kraj porodice - govorio je Vang Lung slomljen. - Iz zemlje smo došli i u nju se moramo vratiti. I ako budete zadržali svoju zemlju, možete od nje živjeti. Niko vam zemlju ne može oteti." (Ibid.)
*Robert F. Kennedy
**"Šta će biti s našom zemljom i sa svijetom, ovisi o tome kako ćemo koristiti ono što su nam drugi ostavili."
*Robert G. Ingersoll
**"Ljubav je čarobnica, vila koja preobražava bezvrijedne stvari u radost i stvara kraljice i kraljeve od obične gline. Ona je miomiris toga čudesnog cvijeta -srca- i bez te svete strasti, te božanske omame, mi smo manje od zvijer; a s njom je zemlja nebo, a mi smo bogovi."
*Walt Whitman
**"Zemlja; to je dovoljno meni
:Ne želim da sazviježđa dođu išta bliže
:Ja znam da ona vrlo dobro stoje gdje jesu
:Znam da dostaju onima koji njima pripadaju."
*Wendell Berry
**"Njegovati ono što je od Zemlje ostalo i poticati njenu obnovu, naša je šansa za opstanak."

Tema


Čežnja

1 Citati
*"Događa se da oni koji čeznu za beskorisnim i traže samo ono što je suvišno obično ne postignu ni ono što im je potrebno." - Plutarh
*"Što je čovjek okusio više gorčine, to žešće čezne za slatkim." - Maksim Gorki

Tema


Ponos

1 Citati
*Arthur Schopenhauer
** "Spojiti uljudnost s ponosom pravo je majstorstvo."
*Günter Grass
** "Ono što sam prihvatio s glupim ponosom svojih mladenačkih godina, želio sam nakon rata prešutjeti zbog novonaraslog stida. Ali, teret je ostao, i niko ga nije mogao olakšati." (''Dok ljuštim luk'')
*Ivan Sergejevič Turgenjev
** "Prekomjeran ponos oznaka je sitne duše."
Erich Fromm
Ljubav je aktivna briga za život i razvitak osobe koju volimo.
Erich Fromm

Tema


Posao

1 Citati
*Gloria Steinem
**"Još nisam čula da je muškarac pitao za savjet kako uskladiti posao i obitelj."
*Robert Benchley
**"Svako može obaviti bilo koji posao, ali samo pod uvjetom da to nije njegov posao."
*Samuel Beckett
** "Najveći posao čovjeka sastoji se u tome da zna šta sve mora da uradi da bi bio čovjek."

Tema


Matematika

1 Citati
*Abdulah Sidran
**Rudo: "Možda su matematika i muzika jedno te isto... samo što se jedno vidi a drugo čuje... Muziku ne možeš vidjet, matematiku ne možeš čuti... a možda su isto... Božje davanje, nije ljudsko izmišljanje..." (''U Zvorniku ja sam ostavio svoje srce'')
*Albert Einstein
**"Šteta što nisam bolje znao matematiku."
*Vladimir Devide
**"Ne bi li se muzika mogla opisati kao matematika osjećaja, a matematika kao muzika razuma? Njihov duh je isti. Tako muzičar osjeća matematiku, a matematičar misli muziku. Jedna će pojačati osjećaj drugoj kad zasja ljudski um podignut u savršenstvo."

Nauka


Poštenje

1 Citati
*Baltazar Bogišić
**"I što nije zabranjeno, može da ne bude pošteno." (''Opšti imovinski zakonik za Crnu Goru'', čl. 999.)
*Jovan Dučić
**"Čovjek koji nije hrabar ne može biti ni pošten, jer za poštenje su potrebne žrtve kakve kukavica ne umije da podnese, a potrebna je i velikodušnost koju on ne može razumijeti."
*Thomas Jefferson
**"Poštenje je prvo poglavlje u knjizi mudrosti."

Tema


Mimika

1 Citati
*"Iz riječi nekog čovjeka može se, istina, saznati kakvim on želi da ga smatraju, ali to što on zaista jest, moramo nastojati pogoditi iz mimike što prati njegove riječi i crta lica, dakle pokreta koje on ne želi." - Friedrich von Schiller

Tema


Mizantropija

1 Citati
*"Kada mrzim, oduzimam sebi nešto; kada volim, postajem bogatiji za ono što volim. Praštanje je ponovno nalaženje otuđene svojine - mizantropija produženo samoubistvo; egoizam najveća bijeda jednog stvorenja." - Friedrich von Schiller

Tema


Kralj

1 Citati
*Antun Gustav Matoš
**"Postati čovjek je ljepše nego postati kralj."
*Jovan Dučić
**"Nema ni jednog ostarjelog kralja koji ne bi pristao da bude običan mlad poručnik."
*Sándor Petőfi
**"Kraljevi nam i tako nikada ne daju ništa, od njih ono što hoćemo - moramo uzeti."
**"Lijep je i veliki poziv kraljeva. Oni su sunca zemlje. Dužnost im je da obašnjavaju i griju. Mnogi zaboravljaju ovo drugo i zadovoljavaju se s prvim."
*Victor Hugo
**"Mojsije je, ne trepnuvši okom, napisao: "Bog drži u svojoj ruci srce kraljeva". To je nemoguće iz dva razloga: zato što Bog nema ruke i zato što kraljevi nemaju srca."

Tema


Zadovoljstvo

1 Citati
*Blaise Pascal
**"Čovjek je rođen za zadovoljstvo: on ga osjeća i za njega mu nisu potrebni drugi dokazi."
*Jean-Baptiste Poquelin Molière
**"Tačno je da Nebo zabranjuje izvjesna zadovoljstva, ali ima načina da se čovjek nagodi"
*Jorge Luis Borges
**"Složenijeg zadovoljstva od razmišljanja nema, a mi se upravo tom zadovoljstvu predajemo." (''Besmrtnik'')

Tema


Ideal

1 Citati
*Fjodor Dostojevski
**"Svi ideali svijeta ne vrijede suze jednog djeteta."
*Friedrich von Schiller
**"Bijedan je i skučen ideal pisati samo za jednu naciju."
*Robert F. Kennedy
**"Svaki put kada se čovjek bori za ideal, ili se trudi da poboljša sudbinu drugih, ili se bori protiv nepravde, on šalje mali zračak nade."

Tema


Uši

1 Citati
*Benjamin Disraeli
**"Priroda nam je dala dva uha, ali samo jedan jezik: da bismo više slušali, a manje pričali."
*Epiktet
**"Priroda je dala čovjeku jedan jezik, ali dva uha – da bi dva puta više slušao nego pričao."
*Heraklit
**"Oči i uši su ljudima zli svjedoci ako imaju barbarske duše."
*Seneka
**"Bolje je češće upotrijebiti uši nego jezik."

Tema


Kršćanstvo

1 Citati
*Friedrich Nietzsche
**"Kršćanstvo je stalo na stranu slabih, niskih, neuspješnih, od oprečnosti s instinktima za održanje jakoga života stvorilo je ideal; iskvarilo je um i duhovno najjačih priroda poučavajući da najviše vrijednosti duhovnosti treba smatrati griješnima, varavima, iskušenjima." (''Antikrist'')
**"Temelj je kršćanstva kivnost bolesnika, instinkt usmjeren protiv zdravih, protiv zdravlja. Sve što je uspjelo, sve ponosno, razuzdano, ponajviše ljepota, vrijeđa mu i oči i uši." (Ibid.)
*Mahatma Gandhi
**"Ja bih bez sumnje postao kršćanin kad bi kršćani bili kršćani sva dvadeset i četiri sata na dan."

Religija


Umjetnik

1 Citati
*Ana Oksa
**"Moj posljednji album odiše melanholijom i fatalizmom, zato što vrijeme vrtoglavo juri, a mi čujemo odjek neke tuge, euforije, života, pjesme. Umjetnik, odnosno pjevač, nema reakcija. Umjetnik se bavi umjetnošću i ne pita se kome će je prodati, ko će to slušati, gdje će ga dovesti. Ja sam umjetnik, pa pjevam i ne pričam više." (''za "Dan"'')
*Gustave Flaubert
**"Kad čovjek ne može biti umjetnik, postaje kritičar; isto tako kao što postaje žbir kad ne može postati vojnik."
*Guy de Maupassant
**"Realist će, ukoliko je umjetnik, nastojati ne da nam da fotografiju života, nego da da viziju života koja će biti potpunija, jača i uvjerljivija od same stvarnosti." (''Pierre i Jean'')
*Haris Pašović
**"Dužnost umjetnika je da govori istinu, čak i ako ta istina nije najprihvatljivija u određenom trenutku. Naša je etička dimenzija jednako važna kao i estetička. Ne mogu cijeniti umjetnike koji kažu da ih ništa drugo ne zanima osim umjetnosti. Moramo živjeti u stvarnosti i činiti je boljom. Ne smijemo biti kukavice." (''za "Nacional"'')
*Ludwig Andreas Feuerbach
**"Najopasniji sprud u životu umjetnika je njegova ženidba, naročito ako je to takozvana ''srećna ženidba''."

Tema


Patriotizam

1 Citati
*Janko Polić Kamov
**"Patriotizam je kao alkohol. Znamo da će nas opiti, da će nam dati iluziju, pa ipak pijemo i najgore vino. Baš radi te iluzije."
*Mahatma Gandhi
** "Patriotizam je čovjekoljublje. Ja sam patriota zato što sam čovjek i što volim ljude."
*Miljenko Jergović
**"Patriotizam je ogroman, patriotizam je čudo fatamorgane, tako da invalidi s fronte, ljudi bez ruku i nogu, shvaćaju da im proteze kojim ih domovina dariva bolje služe nego što su im služili rođeni njihovi udovi." (, maj 2014.)

Tema


Kritičar

1 Citati
*Gustave Flaubert
**"Kad čovjek ne može biti umjetnik, postaje kritičar; isto tako kao što postaje žbir kad ne može postati vojnik."
*Jorge Luis Borges
**"Ozlojeđeno je grdio kritičare; kasnije se smirio uporedivši ih s onim ljudima koji ''"''nemaju plemenite metale, ni parne prese, ni mašine za valjanje, ni sumporne kiseline za pravljenje nakita, ali koji mogu ''ukatazi'' drugima na ''mjesto'' gdje se nakit može naći." (''Alef'')
*Lon L. Fuller
**"Kritičar ima prednost, jer zauzima prilično dobro shvaćenu ulogu. Očekivanja njegovih čitalaca pogoduju njegovoj ulozi oštrog tužioca; ako je razumno nepristrasan i ako se drži dokaza, znatna sloboda u zalaganju za argument rado će mu se dozvoliti i izgledaće da uistinu služi konačnom načelu istine. / Autor, koji brani svoju knjigu, suočava se sa potpuno drugačijim skupom očekivanja. On je svoju knjigu objavio, i već je imao prilike da kaže svoju riječ i svečana poza može da nalikuje na tiho očekivanje presude od pametnog i nezainteresovanog čitaoca. Nadalje, svaki odgovor kritičkim prikazima teži da zamrsi stvar, miješajući optužbe pogrešnog tumačenja sa reartikulisanjem onoga što autor tvrdi da je mislio da kaže, miješajući nespretno odbranu i kontraofanzivu i završavajući sa mračnim nagovještajima da ga samo ograničen prostor sprječava da pokaže sa pustošećom konačnošću kako su njegovi kritičari u potpunosti pogriješili. Generalno, trud na samoopravdanju ima težnju da bude bolan za sve u pitanju; uistinu, u mojoj profesiji postoji izreka: da pravnik nikad ne izgleda jadnije nego kada brani svoj sopstveni slučaj." (''Moralnost prava'')

Tema


Sjena

1 Citati
*Arhidam
**"Pogledaj tvoju sijenku i vidjećeš da nije ništa veća nego što je bila prije tvojih pobjeda."
*Horacije
**"Mi smo prah i sjena."
*Konfučije
**"Nemoj misliti da si veliki čovjek zato što ti je sjena velika kad se sunce rađa."

Tema


Zaborav

1 Citati
*Avanture male Chihiro
**Zeniba: "Jednom kada nešto uradiš, nikada ne zaboravljaš. Čak i ako ne možeš pamtiti."
*Ivo Andrić
**"Životna snaga jednog čovjeka mjeri se, pored ostalog, i njegovom sposobnošću zaboravljanja."
*Jean-Jacques Rousseau
**"Može li se ikada zaboraviti ono što se jednom ljubilo?"
*Jorge Luis Borges
**"Postoji li taj Alef u srcu jednog kamena? Da li sam i njega vidio kada sam vidio sve što postoji, a zatim zaboravio? Naša svijest podložna je dejstvu zaborava; pod dejstvom tragične erozije godina i ja mijenjam i zaboravljam Beatrisin lik." (''Alef'')
*Marko Aurelije
**"Još malo i zaboravit ćeš na sve. Još malo, i sve će zaboraviti na tebe."
*Marko Vešović
**"To je jedini raj u koji još vjerujem: zaborav
::kao snijeg do strehe koji sve humke i vrtače
::sakrije pokrovom mekim ko duša i od sveg zemnog preostane
::svilena pustinja ''što sluša Boga''.
::A od sveg našeg stradanija preostane samo polarna
::tačka u koju neće nikad ničiji steg zaboden biti." (''Ovo'')
*Pablo Neruda
**"Ljubav je tako kratka, a zaborav tako beskrajan."
*Talmud
**"Čuvajte se prevelike količine smijeha jer umrtvljuje duh i donosi zaborav."

Tema


Izbori

1 Citati
*"Znate, kada razmišljam o izborima, ja ne mislim o pobjedi jednih ili drugih, razmišljam o svojoj kući, svojoj ženi, svoje troje djece, svom rotvajleru i svom mačku. I zaista ću sve učiniti, a nemojte me pitati kako ću glasati, da tom mom malom miljeu bude što bolje, da ih sačuvam i zaštitim." - Irfan Mensur

Tema


Pomoć

1 Citati
*Baruch Spinoza
**"Ali da bi se sve to pribavilo, jedva bi bile dovoljne snage pojedinačnog čovjeka, kad ljudi ne bi ukazivali jedan drugome uzajamnu pomoć." (''Etika'' - četvrti dio)
*Eshil
**"Bog voli pomoći onome koji teži da pomogne sam sebi."
*Ezop
**"Treba pomoći prijateljima kada im je to potrebno, a ne dokazivati se kad su oni već propali."
**"U neprestanoj mijeni stvari i najjači bi mogli zatrebati pomoć najslabijih."
*Jean-Paul Sartre
**"Nekima se može pomoći samo ako im se ne pomaže."

Tema


Anđeo

1 Citati
*Konfučije
**"Toliko sam zaokupljen čudima na zemlji, da nemam vremena za nebo i anđele."
*Milan Kundera
**"Za dobro ovog svijeta nije potrebno da anđeli steknu prevlast nad vragovima (kako sam mislio dok sam bio dijete), nego da moć obiju strana bude približno izjednačena." (''Knjiga smijeha i zaborava'')
*Muhammed
**"Meleki ne ulaze u kuću u kojoj su kipovi ili slike." (''Muslimova zbirka hadisa'', 1364.)

Tema Religija


Filozofija

1 Citati
*Aristotel
**"Dosada i dokolica su majka filozofije."
*Bernard Shaw
**"Mozak budale pretvara filozofiju u ludoriju, nauku u praznovjericu i umjetnost u pedanteriju. Otuda univerzitetsko obrazovanje."
*Bertrand Russell
**"Vrijednost filozofije je, u suštini, da se traži najvećim dijelom zbog svoje nesigurnosti. Čovjek koji nema nikakve mrlje filozofije ide kroz život zarobljen u predrasudama izvedenim iz zdravog razuma, iz uobičajenih vjerovanja njegovog doba ili njegove nacije, ili iz uvjerenja koja su izrasla iz njegovog uma bez saradnje ili pristanka njegovog svjesnog razuma. Za takvog čovjeka svijet ima tendenciju da postane određen, konačan, očit; uobičajeni predmeti ne pokreću bilo kakva pitanja, i nepoznate mogućnosti se prezirno odbijaju." (''The Problems of Philosophy'', 1912.)
*Brian Leiter
**"[P]rvi paradoks javne filozofije jeste da filozofi ulaze u moralne i političke debate navodno da ponude neku vrstu ekspertize, ali stručnost koju oni nude ne može se sastojati u bilo kojoj uvjerljivoj tvrdnji da oni znaju šta je dobro, ispravno, vrijedno, ili bilo koju drugu suštinsku normativnu tvrdnju koja bi mogla biti odlučujuća u praktičnim pitanjima. / To nas dovodi do drugog paradoksa javne filozofije. Ako filozofi ne mogu debati doprinijeti suštinsko normativno znanje, onda je to možda metod ili način mišljenja o spornim normativnim pitanjima koji mogu ponuditi. I to je ono što mi se čini puno više uvjerljivijim prijedlogom [...] Počevši od određenih normativnih intuicija, javni filozofi izvode svoje zaključke, demonstrirajući tvrdnje u formi, "Ako vjeruješ X, onda treba da vjeruješ Y", i "Ako vjeruješ Y, onda ne treba da činiš Z". Ono u čemu su filozofi - barem u širokoj sokratskoj tradiciji - dobri, jeste raščlanjavanje argumenata, pojašnjavanje koncepata u igri u raspravi, izvlačenje dijalektičkih zaključaka iz pretpostavki i tvrdnji, i tako dalje: sokratski filozofi su, ukratko, opskrbljivači onoga što ću zvati "diskurzivnom higijenom" [...] Ali diskurzivna higijena ne igra gotovo nikakvu ulogu u javnom životu, i tek nepredvidivu, veoma slučajnu, ulogu u tome kako ljudi formiraju svoja vjerovanja o pitanjima moralne i političke važnosti [...] Treba nam diskurzivna higijena za proučavanje i učionice; ali u javnosti, treba nam nešto drugo, nešto puno važnije, naime, retoričke vještine koje će naše akademske zaključke učiniti značajnim za javnost na koju prečesto utječu osjećaji i plemenske simpatije." (''The Paradoxses of Public Philosophy'')
*Chandran Kukathas
**"Problem kojeg rješava savremena politička filozofija je, temeljno, problem suočavanja sa različitosti u svijetu u kojem pojedinačnosti ili razlike ili razdvojenost bivaju reafirmirane. Pitanje, rečeno nešto drugačije, jeste: kako mogu različita ljudska bića živjeti zajedno, slobodno, i miroljubivo?" (''Liberalni arhipelag'')
**"[N]ajtemeljnije pitanje političke filozofije je pitanje autoriteta: gdje ono treba ležati, i kako treba biti ograničeno. Primarno pitanje politike nije o pravdi ili pravima, već o moći, ko je ima, i šta se može raditi s njom. Gledišta o pravila ili pravdi mogu imati značajan utjecaj na bilo koji odgovor na ovo pitanje; ali ono ostaje važno pitanje." (''Ibid.'')
*David Hume
**"Općenito govoreći, greške u religiji su opasne; one u filozofiji su samo smiješne." (''Rasprava o ljudskoj prirodi'')
*David Miller
**"[N]ema kontradikcije između priznavanja da korisne političke ideje moraju biti one koje, u našim društvima, mogu služiti da legitimiziraju politički poredak - i koje ideje prolaze taj test biti će historijski kontingentna stvar - i podvrdavanja tih ideja filozofskoj ocjeni. To je ukratko ono što politička filozofija može i treba da bude." (''In What Sense Must Political Philosophy Be Political?'')
*Epiktet
**"Nikada sebe ne zovite filozofom i ne razgovarajte pretjerano među ne-filozofima o filozofskim mislima, već činite ono što iz njih slijedi... Ovce ne pokazuju koliko su pojele s time što donose pastirima hranu, nego je probave u sebi, a pred njih donose vunu i mlijeko. Slično tome i u vašem slučaju, ne iznosite pred ne-filozofima filozofske misli, nego djelujte prema njima kad o njima dobro razmislite."
*Friedrich Ratzel
**"Filozofija historije ljudske rase, dostojna svojega imena, mora započeti s nebesima te sići na zemlju, mora biti ispunjena s uvjerenjem da je čitavo postojanje jedno—jedinstveno shvaćanje utemeljeno od početka do kraja na jednom identičnom zakonu."
*Hegel
**"Filozofija je po svojoj prirodi nešto ezoterično, pa sama po sebi niti je privlačna za svjetinu niti je sposobna da se pravi za nju; ona je samo time filozofija što je upravo protivstavljena razumu, pod čim se podrazumijeva prostorna i vremenska ograničenost jednog pokoljenja ljudi; u odnosu na razum, svijet filozofije je po sebi i za sebe obrnuti svijet."
**"A da bi mogla da kaže i koju reč o tome kakav svet treba da bude – za to filozofija ionako uvek stiže prekasno. Ako njegova teorija doista ide preko njegova vremena, ako on sebi gradi neki svet kakav ovaj treba da bude, onda on, doduše, egzistira, ali samo u njegovom mnjenju- nekom elementu u koji se dade utisnuti što god mu drago. (...) Da o poučavanju kakav treba da bude svet kažemo još jednu reč, filozofija ionako dolazi uvek prekasno do toga. Kao misao sveta javlja se ona tek u vreme pošto je zbiljnost ispunila svoj proces razvoja i dovršila se. To što uči pojam, pokazuje nužno isto tako i povest- da se tek u zrelosti zbilje ono idealno javlja nasuprot realnome i da ono idealno sebi u liku intelektualnog carstva gradi isti svet, shvaćen u njegovoj supstanciji. Kad filozofija svojim sivilom slika na sivome, onda je jedan lik života ostario, a sivilom na sivome ne može se pomladiti, nego samo spoznati; Minervina sova počinje svoj let tek u suton."
*Isaiah Berlin
**"[Z]adatak filozofije, često težak i bolan, jeste da izvuče i donese pred svjetlo [...] kategorije i modele [i koncepte] u smislu kojih ljudska bića razmišljaju [...] da bi otkrili šta je opskurno ili kontradiktorno u [našim kategorijama, modelima i konceptima], da raspoznamo sukobe između njih koji spriječavaju konstrukciju prikladnijih načina organizovanja i opisivanja i objašnjavanja iskustva." (''Koncepti i kategorije'')
*Ivo Andrić
**"Ima izvjesnih mislilaca čija filozofija nije ništa drugo, do neki duševni komoditet, neko rimovanje misli."
*John Gardner
**"Filozofija nije umjetnost sakupljanja što je više moguće malih misli u što je manje moguće velikih misli, već umjetnost svođenja svake misli do njene pravične male mjere i onda je držati na njenom pravičnom malom mjestu. Stoga je temeljna misija ove knjige, kako ja to vidim, u razdvajanju: odvajanju različitih misli koje su često smatrane, pogrešno, kao dio nekog pakat aranžmana." (''Pravo kao skok u vjeru'')
*Joseph Raz
**"Sociologija prava nudi bogatstvo detaljnih podataka i analizu funkcija prava u nekim pojedinačnim društvima. Pravna filozofija mora se zadovoljiti sa onim odlikama koje svi pravni sistemi nužno posjeduju." (''Autoritet prava'')
*Julie Dickson
**"[P]ravna filozofija nije tip istraživanja tržišta ili vježba diktiranja u kojoj pravni teoretičar tek pasivno bilježi sveukupna samo-razumijevanja onih koji žive pod pravom. Radije, pravni teoretičar mora imati mogućnost da razlikuje između i čini evaluativne sudove o samo-razumijevanju onih koji žive pod i upravljaju pravom da bi istakli koji su najrelevantniji u razumijevanju važnih i značajnih odlika prava. Štaviše, neka samo-razumijevanja učesnika možda su zbunjena, pogrešna, nedovoljno fokusirana, ili maglovita. Neka samo-razumijevanja biti će bitnija i značajnija od drugih u objašnjenju koncepta pravnog sistema. Stoga nema poricanja da pravni filozofi imaju značajan posao u ekstrapolaziji dosljednih i ubjedljivih teorijskih objašnjenja takvih samo-razumijevanja, i da pada na pravne teoretičare da razaberu šta je centralno i značajno u pravnom fenomenu i našem razumijevanju njega. Sve ovo zahtijeva od pravnog teoretičara u konstruisanju njenih teorije ne samo da bilježi i reporducira, već i da evaluira i čini sudove u odnosu na samo-razumijevanja onih koji žive pod i upravljaju pravom." (''Towards a Theory of European Union Legal Systems'')
*Kahlil Gibran
**"Očuvaj me od mudrosti koja ne plače, filozofije koja se ne smije i veličine koja se ne klanja pred djecom."
*Karl Marx
**"Filozofija se ne može učiniti realnošću bez ukidanja proleterijata; proleterijat ne može biti ukinut bez toga da filozofija postane realnost." (''Kritika Hegelove filozofije države i prava'')
**"Filozofi su do sada tek tumačili svijet na različite načine; cilj je da ga se promijeni." (''Teze o Feuerbachu''; br. 11)
*Ludwig Wittgenstein
**"4.112 Svrha je filozofije logičko razjašnjavanje misli. Filozofija nije teorija, nego aktivnost. Filozofsko djelo sastoji se bitno od rasvjetljavanja. Rezultat filozofije nisu 'filozofski stavovi', nego projašnjavanje stavova. Filozofija mora učiniti jasnim i oštro razgraničiti misli koje su inače, tako reći, mutne i rasplinute.
::(...)
::4.113 Filozofija ograničava sporno područje prirodne nauke.
::4.114 Ona treba da ograniči mišljivo i time ne-mišljivo. Ona treba da ograniči nemišljivo iznutra pomoću mišljivog.
::4.115 Ona će značiti neizrecivo, jasno prikazujući izrecivo.
::4.116 Sve što se uopće može misliti može se misliti jasno. Sve što se može izreći može se izreći jasno." (''Tractatus Logico-Philosophicus'')
**"6.53 Ispravna metoda filozofije bila bi zapravo ova: ne reći ništa, nego ono što se može reći, dakle stavove prirodne nauke — dakle nešto što nema nikakve veze s filozofijom — i zatim uvijek kada bi neko drugi htio reći nešto metafizičko pokazati mu da nije dao nikakvo značenje izvjesnim znakovima u svojim stavovima. Ova metoda bila bi nezadovoljavajuća za drugoga — on ne bi imao osjećaj da ga učimo filozofiju — ali ona bi bila jedina strogo ispravna.
::6.54 Moji stavovi rasvjetljavaju time što ih onaj ko me razumije na kraju priznaje kao besmislene kada se kroz njih, po njima, preko njih popeo napolje. (On mora tako reći odbaciti ljestve pošto se po njima popeo.) On mora ove stavove prevladati, tada će ispravno vidjeti svijet.
::7. O čemu se ne može govoriti, ο tome se mora šutjeti." (''Ibid.'')
*Nedžad Ibrišimović
**"Učio sam da u filozofiji imaju stupnjevi kao etički (čudoredni, moralni), pa religiozni pa, kobajagi, kô najviši, čisto filozofski. Ona pamet koja hoće taj, bajagi, viši filozofski stupanj, eno joj ga, bujrum, meni je sasvim dostatan ovaj moj, vjerski stupanj. Neka filozofska pamet zaošija kakvugod misao do kraja, namah će se u nju kō strijela zabosti toj misli oprečna misao i, uvrh glave, filozofska će pamet razbistriti pitanje bez odgovora i time se još i pohvaliti. A ja ovaki kakav sam, znam da je mačka Božiji stvor, a šta je mačka, filozof ne zna, jer mu filozofska pamet na to ne daje odgovora." ("Bosna je svoja" - decembar, 1990. - ''Ruhani i šejtani inspiracija'')
*Wilfrid Sellars
**"Cilj filozofije, apstraktno formulisano, jeste da se razumije kako stvari u najširem mogućem smislu pojma vise zajedno u najširem mogućem smislu pojma."
*Will Kymlicka
**"Temeljni cilj političke filozofije, stoga, jeste da evaluira konkurentske teorije pravde da bi ocijenila snagu i koherentnost njihovih argumenata za ispravnost njihovih gledišta." (''Savremena politička filozofija: Uvod'')
*William A. Edmundson
**"Pravna teorija je grana političke filozofije. Ovo znači da se prikladna teorija prava mora odrediti o određenim spornim pitanjima u političkoj filozofiji." (''Why Legal Theory is Political Philosophy'')
**"Politička filozofija treba biti korisna. Ona nam treba reći koji principi upravljaju idalno pravednom državom; ali ona nam također treba reći koji su principi pravde koji trebaju da nas upravljaju u neidealnim okolnostima. Principi za neidelane okolnosti trebaju da urade dvije stvari. Oni treba da nam kažu šta treba da uradimo da ustanovimo pravednu državu. Ali oni nam također trebaju reći šta pravda od nas već zahtijeva, dok čekamo ostvarenje pravedne države - pravedne države koju možda nikada nećemo vidjeti." (''Distributive Justice and Distributive Obligations'')

Tema


Nenasilje

1 Citati
*Mahatma Gandhi
** "Nenasilje je stavljeno na probu onog trena kada mu se neko suprotstavi silom."
** "Nenasilje u svojoj dinamičnoj formi znači svjesnu patnju. Ono ne znači pokoriti se volji onoga koji ti nanosi zlo, već znači odmjeriti se cijelom svojom dušom sa voljom tiranina."
** "Postoji samo jedan put da se ostvari nezavisnost, a to je kroz nenasilje; ako umremo, mi ćemo i dalje živjeti, ako ubijemo nećemo više nikada živjeti."
** "Sila je oružje slabih; nenasilje je oružje jakih."
*Mairead Corrigan
**"Nenasilje nije nešto za samo jedan broj odabranih, ono je nešto za sve nas. Ono je jedna vrsta načina života na osnovi respekta za svakog čovjeka i za okolinu. Ono je sredstvo kojim se mogu provesti socijalne i političke promjene i kojim se čovjek može suprotstaviti zlu, a da pri tom ne čini zlo. Ono je potpuno novi način razmišljanja."
**"Pri pokušaju da odlučimo, šta se to treba raditi povodom ovih enormnih problema, možemo se katkada osjećati nemoćnim i reći sebi da mi osobno ne možemo ništa učiniti, što bi pokrenulo ili napravilo neke razlike. Ipak, ja čvrsto, vjerujem da je nenasilje ogromna snaga, koju svako treba da njeguje u svom svakodnevnom životu, i da svako od nas uz pomoć moći ljubavi i istine može učiniti nešto pozitivno."
*Martin Luther King, Jr.
**"Nenasilje je moćno i pravedno oružje. Uistinu, ono je jedino oružje u historiji; ono napada bez ostavljanja rana i ono čini plemenitim onoga ko ga upotrebljava."
*Thomas Alva Edison
**"Nenasilje je put do više etike, koja je cilj svekolike evolucije. Sve dok ne prestanemo nanositi zlo svim živim bićima i dalje ćemo biti samo divljaci."

Tema


Mjesec

1 Citati
*"Onda se oglasi mjesec riđ i izgladnio kao Nasrudin-hodžino magare. Pobrstio sve zelene zvijezde i cijele noći kunja povrh bijelih minareta kao iznad ogromnih zašiljenih olovaka kojima su davno pomrli anđeli ispisivali po nebu grijehove trećerazrednih smrtnika." - Zuko Džumhur

Tema


Bajka

1 Citati
*Hans Christian Andersen
**"Bajke leže u meni poput sjemenki; potreban je sami dašak vjetra, zraka sunca ili kap gorčine pa da se rastvore u cvijet."
*Orhan Pamuk
**"Sve bajke su svačije bajke(...) A ne svakog čovjeka ponaosob." (''Zovem se Crvena'')

Tema


Raj

1 Citati
*Jorge Luis Borges
**"Neka postoji raj, makar mi ostali u paklu." (''Deutches Requiem'')
*Marko Vešović
**"To je jedini raj u koji još vjerujem: zaborav
::kao snijeg do strehe koji sve humke i vrtače
::sakrije pokrovom mekim ko duša i od sveg zemnog preostane
::svilena pustinja ''što sluša Boga''.
::A od sveg našeg stradanija preostane samo polarna
::tačka u koju neće nikad ničiji steg zaboden biti." (''Ovo'')
*Patrick Suskind
**"Kao da Pakao miriše na sumpor a Raj na tamjan i izmirnu! Najgore praznovjerje, kao u najmračnijoj i najpoganijoj prethistoriji kad su ljudi još živjeli kao životinje, kad još nisu imali oštar vid i nisu poznavali boje, ali su vjerovali da mogu nanjušiti krv, mislili da njuhom mogu razlikovati prijatelja od neprijatelja, da ih divovski ljudožderi i vukodlaci mogu nanjušiti i Erinije namirisati, i kad su svojim čudovišnim bogovima prinosili smrdljive, žrtve paljenice. Užasno!" (''Parfem: Historija jednog ubice'')
*Salvador Dali
**"Raj nije gore, već u srcu čovjeka."
*Fjodor Dostojevski
**"Život je raj, i svi smo mi u raju, ali mi to nećemo da znamo; a kad bismo htjeli da znamo, odmah bi sutra na cijelom svijetu nastao raj." (''Braća Karamazovi'')

Religija Tema


Pas

1 Citati
*Abraham Lincoln
**"Ujed se ne liječi ubijanjem psa."
*August Strindberg
**"Prezirem ljude koji drže pse, to su kukavice koji nemaju petlje sami gristi ljude."
*Chuang Tzu
**"Ne znači da je pas dobar ako glasno laje. Isto tako ne znači da je čovjek dobar ako je vješt s riječima."
*Isabel Allende
**"Bijesna psa se niko ne usudi dirati, a dobrog svi tuku" (''Eva Luna'')
*Isus Krist
**"Ne dajte svetinje psima! Niti svoga biserja bacajte pred svinje da ga ne pogaze nogama pa se okrenu i rastrgaju vas." (''Matej'' 7, 6)
*Jean-Baptiste Poquelin Molière
**"Ko hoće da utopi svoga psa optuži ga da je bijesan."
*Jean Anouilh
**"Uvijek će postojati negdje nekakav izgubljeni pas zbog kojega neću moći biti sretan."
*John Maxwell Coetzee
**"Ono što pas nikad ne može dokonati (''Ni kad bi svaki dan bio nedjelja!'', pomišlja), ono što mu nos ne može reći, jeste kako je moguće ući u naizgled običnu sobu i nikad više ne izaći. Nešto se odigrava u ovoj sobi, nešto neizrecivo: ovdje se duša čupa iz tijela; načas zalebdi u vazduhu, trgne se i zgrči; onda je vrtlog usisa i više je nema. Ovo će biti mimo njegove pameti, ova soba koja i nije soba nego jama, da se u nju odliješ i prestaneš da postojiš." (''Sramota'')
*Lewis Grizzard
**"Život je poput pseće zaprege: ako niste u prvom redu krajolik se nikada ne mijenja."
*Mark Twain
**"Ako prihvatiš izgladnjela psa i nahraniš ga, on te neće ujesti. To je razlika između psa i čovjeka."
*Maurice Maeterlinck
**"Ljudska je vrsta osamljena na ovom planetu – od svih živih bića savez su s nama sklopili samo psi."
*Muhammed
**"Prodaja psa i zarada prostitutke su ružni, kao i zarada kupičara." (''Muslimova zbirka hadisa'', 934.)
**"Ubijajte samo potpuno crna psa sa dvije tačke, jr je on šejtan." (''Ibid.'', 1245.)
**"Poubijajte zmije i pse. Ubijajte zmije otrovnice sa dvije bijele pruge na leđima i kusorepu, jer one oduzimaju vid i uzrokuju pobačaj." (''Ibid.'', 1497.)
**"Neki je čovjek, putujući, jako ožednio. Našao je bunar, sišao u njega, napio se i izašao. Kada je izašao, vidio je jednog psa, kako od velike žeđi jede vlažnu zemlju. rekao je sam sebi: Ovaj pas je ožednio kao i ja. Sišao je u bunar, napunio svoju cipelu vodom, prihvatio je zubima, izašao iz bunara i napojio psa. Allah mu je zbog toga zahvalio i grijehe mu oprostio." (''Ibid.'', 1505.)

Životinje Tema


Pustinja

1 Citati
*Alfred Capus
**"Jedna lastavica ne čini proljeće, ali jedna deva sigurno označava pustinju."
*Antoine de Saint-Exupéry
**"Ono što krasi pustinju, reče mali princ, to je što se u njoj negdje skriva bunar..." (''Mali princ'')
*Michael Ondaatje
**"Čovjek u pustinji može odsutnost nositi u pregršti znajući da je to nešto što ga drži i više od vode. Poznata mu je neka biljka kod El Taja, čije srce, ako joj ga odrežeš, zamijeni tekućina ljekovitih svojstava. Svakog jutra možeš popiti tu tekućinu, koje ima koliko je bilo srce. Biljka živi još godinu dana, a onda od nečega umire." (''Engleski pacijent'')
*Zuko Džumhur
**"Arapska pjesma rodila se u pustinji. Francuz je propjevao zbog žene, Italijan radi publike. Grk pjeva za bakšiš. Nijemac pjeva na komandu, a Srbin propjeva uz piće. Arapin je zapjevao od straha. Pustinja uplaši i junake i divove. Pustinje se jedino ne boje pjesnici (...) U pustinjama čovjek je propjevao da ne poludi. Možda se svaka poezija i svuda u svijetu rodila u pustinjama."
**"Čovjek nigdje tako intenzivno ne misli na neodjevenu ženu kao u pustinji."
**"Granice između civilizacije i barbarstva leže duboko zakopane u pijesku pustinje..."

Tema


Sila

1 Citati
*Blaise Pascal
**"''Veri juris''. Mi ga više nemamo: kad bi smo ga imali, ne bi više uzimali za pravilo pravde da svako slijedi običaje svoje zemlje. Tu su ljudi, nemogavši naći pravdu, našli silu, itd." (''Misli'')
**"Jedna su univerzalna pravila: zakoni zemlje u običnim stvarima, i večina u drugim stvarima. Otkud to dolazi? Od sile koja je u njima. I otud dolazi da kraljevi, koji imaju silu na drugoj strani, ne slijede većinu svojih ministara. Jednakost imovine je bez sumnje pravedna; ali, ne mogavši postići da se svako silom pokorava pravdi, ljudi su postigli da bude pravedno pokoravati se sili; ne mogavši osiliti pravdu, ljudi su opravdali silu, kako bi pravda i sila bile zajedno, i da bude mir, koji je najviše dobro." (''Ibid.'')
**"''Pravda, sila''. - Pravedno je da se slijedi ono to je pravedno, nužno je da se slijedi ono što je najsilnije. Pravda bez sile je nemoćna; sila bez pravde je tiranska. Pravda bez sile se poriče, jer uvijek ima nevaljalaca; sila bez pravde se optužuje. Treba, dakle, objediniti pravdu i silu, i radi toga nastojati da ono što je pravedno bude jako, ili da ono što je jako bude pravedno. / Pravda je podložna sporenju, sila je lako prepoznatljiva i neosporna. Tako pravdi nismo mogli dati silu, jer je sila porekla pravdu i rekla da je ona nepravedna, i rekla je da je ona sama pravedna. I tako, ne mogavši učiniti da ono što je pravedno bude jako, učinili smo da ono što je jako bude pravedno." (''Ibid.'')
*Fjodor Dostojevski
**"Postoji takva sila koja će sve izdržati!"
::"Kakva to sila?"
::"Karamazovska... sila karamazovske niskosti." (''Braća Karamazovi'')
*Hermann Hesse
**"Silnik propada zbog sile, gramzivac zbog novca, pokorni propada služeći, a onaj koji traži nasladu propada zbog slasti." (''Stepski vuk'')
*Mahatma Gandhi
** "Ja odbijam silu, jer ono što se čini da ona učini dobrim ne traje dugo; nasuprot tome ono loše što ona učini ostaje zauvijek."
**"Kod onoga ko se koristi silom još uvijek postoji nada da će on jednoga dana pronaći put do nenasilja, kod kukavice ta nada ne postoji."
**"Sila je oružje slabih; nenasilje je oružje jakih."
*Martin Luther King, Jr.
**"Ako vi u vašoj borbi ne odolite iskušenju da upotrijebite silu, dolazeće generacije moraće za žetvu imati dugu i neutješnu noć."
*Milan Kundera
**"Postoje stvari koje se mogu realizirati samo silom. Tjelesna ljubav je nezamisliva bez nasilja.
:- A zašto tu snagu ne upotrijebiš ponekad protiv mene? - rekla je.
:- Zato što ljubav znači odricanje od sile - rekao je Franz tiho." (''Nepodnošljiva lakoća postojanja'')

Tema


Slika

1 Citati
*Muhammed
**"Meleki ne ulaze u kuću u kojoj su kipovi ili slike." (''Muslimova zbirka hadisa'', 1364.)
**"Slikari ovih likova će biti kažnjeni. Reći će im se: Oživite to što ste naslikali." (''Ibid.'', 1368.)
**"Svaki slikar će u Vatru. Svakoj slici koju je naslikao, Allah će dati dušu, pa će ga kažnjavati u Džehennemu." (''Ibid.'', 1369.)
*Orhan Pamuk
**"Slika je rascvjetavanje priče bojama. Niko ne može zamisliti sliku koja nema svoju priču." (''Zovem se Crvena'')
**"Bitno je da slika svojom ljepotom prizove u čovjeku bogatstvo života, ljubav, poštovanje prema bojama svijeta što ga je stvorio Bog, misaonu dubinu i vjeru. Nije bitno ko je slikar." (Ibid.)
*Zuko Džumhur
**"Samo se slike dugo pamte, a riječi već sutradan promijene svoj red."

Tema


Pjesma

1 Citati
*John Maxwell Coetzee
**"Po njegovom mišljenju, koje čuva za sebe, porijeklo govora leži u pjesmi, a porijeklo pjesme u nužnosti da se zvukom ispuni prevelika i praznjikava ljudska duša." (''Sramota'')
*Zuko Džumhur
**"Arapska pjesma rodila se u pustinji. Francuz je propjevao zbog žene, Italijan radi publike. Grk pjeva za bakšiš. Nijemac pjeva na komandu, a Srbin propjeva uz piće. Arapin je zapjevao od straha. Pustinja uplaši i junake i divove. Pustinje se jedino ne boje pjesnici (...) U pustinjama čovjek je propjevao da ne poludi. Možda se svaka poezija i svuda u svijetu rodila u pustinjama."
*Konstantin Kavafi
**"Pjesnik preneražen je. Kakva katastrofa!
::Kako sada da naš slavni vladar
::Mitridat, Dionis i Eupator
::zanima se za grčke poeme.
::Usred rata, zamisli samo, za grčke poeme." (''Darije'')

Tema


Nasilje

1 Citati
*Arturo Graf
**"Nasilje je zaista u rodu sa strahom."
*Baltazar Bogišić
**"Pravdi je nasilje najgori protivnik." (''Opšti imovinski zakonik za Crnu Goru'', čl. 1011.)
*Deepak Chopra
**"Nasilje je možda svojstveno čovjekovoj prirodi, ali joj je svojstvena i njegova suprotnost: ljubav. Sljedeći stadij razvoja čovječanstva, korak za koji se pripremamo, bit će vođen silom te ljubavi." (''Mir je put'')
*Frantz Fanon
**"Nacionalno oslobođenje, nacionalna renesansa, obnova državnosti naroda, komonvelt: kakvi god se naslovi koristitli ili nove forme uvodile, dekolonizacija je uvijek nasilan fenomen." (''The Wretched of the Earth'')
**"Nasilje koje je vladalo u uspostavljanju koloniziranog svijeta, koje je bez svijesti bubnjalo ritam uništenja starosjedilačkih društvenih formi i slomilo bez rezerve sisteme reference ekonomije, običaja oblačenja i vanjskog života, to isto nasilje će se prozvati i uzeti od strane starosjedilaca u trenutku kada, odlučujući da utjelove historiju u svojoj sopstvenoj osobi, on uleti u zabranjene kvartove. Uništenje kolonijalnog svijeta je od sada pa na dalje mentalna slika djelovanja koja je veoma jasna, lako je razumjeti i koju može preuzeti svaki od pojedinaca koji čine kolonizirane narode. Da bi se slomio kolonijalni svijet ne znači da nakon što su granice uklonjene linije komunikacije će se uspostaviti između dvije zone. Uništenje kolonijalnog svijeta nije ni više ni manje nego uništenje jedne zone, njena sahrana u dubinama zemlje ili njeno istjerivanje iz države." (''Ibid.'')
*Ivo Andrić
**"...nasiljem se mogu izvršiti prepadi i postići korisni preokreti, ali se ne može trajno upravljati. Teror kao sredstvo vladanja brzo otupi." (''Travnička hronika'')
*Jean-Paul Sartre
**"Nasilje je od koristi samo onima koji nemaju šta da izgube."
*Jürgen Habermas
**"Upravo zato što su naši socijalni odnosi prožeti nasiljem, strategijskim djelovanjem i manipulacijom, mi ipak ne bismo trebali previdjeti dvije druge činjenice. S jedne strane, praksa našeg svakodnevnog zajedničkog života počiva na solidnom temelju zajedničkih bazičnih uvjerenja, kulturnih samorazumljivosti i recipročnih očekivanja. Koordiniranje djelovanja tu se odvija preko uobičajenih jezičkih igara, preko uzajamno postavljenih i barem implicitno priznatih zahtjeva za važenjem - ''u javnom prostoru više ili manje dobrih razloga''. Zato, s druge strane, konflikti (koji, ako su posljedice dovoljno bolne, završavaju kod terapeuta ili pred sudom) - nastaju zbog ''smetnji u komunikaciji'', zbog krivog razumijevanja ili nerazumijevanja, neiskrenosti ili dovođenja u zabludu. Spirala nasilja počinje sa spiralom ometenih komunikacija koja preko spirale neobuzdanog recipročnog nepovjerenja vodi prekidu komunikacije. Ali ako nasilje počinje sa smetnjama u komunikaciji, možemo znati šta je krenulo krivo i šta se mora popraviti nakon što je nasilje izbilo." (''Rascijepljeni Zapad'')
*Karl Popper
**"Vjerujem da svaka takva revolucija mora kao svoj jedini cilj imati uspostavljanje demokratije; pod demokratijom ne mislim na nešto tako neodređeno kao što je 'vladavina naroda' ili 'vladavina većine', nego na skup ustanova (između ostalog na opće izbore, to jest pravo ljudi na raspuštanje svoje vlade) koje bi dopustile javnu kontrolu vladara i njihovo otpuštanje od strane onih kojima se vlada i koje bi potčinjenima omogućile dobiti reforme bez upotrebe nasilja, čak i protiv volje vladara. Drugim riječima, upotreba nasilja je opravdana samo pod tiranijom koja onemogućuje nenasilne reforme, i ona mora imati samo jedan cilj, stvaranje državnog uređenja koje omogućuje reforme bez nasilja (...) Produžena upotreba nasilja može dovesti do gubljenja slobode, pošto takva situacija može izazvati ne nepristrasnu vladavinu razuma, nego vladavinu jednog čovjeka. Nasilna revolucija koja hoće više od rušenja tiranije vjerovatno bi izazvala novu tiraniju kao vjerovatno ostvarenje svojih realnih ciljeva." (''Otvoreno društvo i njegovi neprijatelji'')
*Kur'an
**"Dopušta se odbrana onima koje drugi napadnu, zato što im se nasilje čini – a Allah je doista kadar pomoći onima koji su ni krivi ni dužni iz zavičaja svoga prognani samo zato što su govorili: "Gospodar naš je Allah!"" (''Hadždž'', 22:39-40)
*Lao Tse
**"Nametati svoju volju drugima je nasilje, a nametati sebe sama vrhunac je nasilja."
*Mahatma Gandhi
**"Tamo gdje se mora birati između kukavičluka i nasilja, ja sam za nasilje."

Tema


Izdaja

1 Citati
*Film ''Božiji gnjev''
**Don Lope de Aguirre: "Ja sam najveći izdajnik. I ne smije biti drugog."
*Kur'an
**"Ako se ti uistinu bojiš izdaje od strane jednog naroda, odbaci njegov savez da bi mogao njemu učiniti jednako. – Bog ne voli izdajice." (8:58)
*Sándor Petőfi
**"Izdati izdajicu nije izdaja."

Tema


Zub

1 Citati
*Miguel de Cervantes
**"Usta su bez zuba što i mlin bez kamena i mnogo više treba cijeniti zub nego dijamant."
*Film Varljivo ljeto '68
**- A što peremo zube?
: - Pa, sine, doći će nam gosti.
: - A, šta ćemo da im radimo?

Tema


SFOR

1 Citati
*Carla del Ponte
**"SFOR zaista mora uhapsiti Karadžića. SFOR treba prestati da izvodi operacije za javnost. Dosta mi je više da čitam u štampi kako izvode akcije, a zatim kako nije uhvaćen."
**"Bezuspješno sam pokušavala objasniti SFOR-u da se osobe u bjekstvu ne mogu uhapsiti ako se okolo krećete sa 200 vojnika."

Tema


Ovca

1 Citati
*Madonna
**"Bolje je živjeti jedan dan kao lav, nego sto kao ovca."
*William Inge
**"Beskorisno je za ovce da usvajaju rezolucije u korist vegeterijanstva, dok vuk ostaje pri drugačijem mišljenju."
*Ža Ža Gabor
**"Kad god žene žele da od muškarca naprave pitomu ovcu, one mu kažu da je lav sa čeličnom voljom."

Tema Životinje


Razvod

1 Citati
*François de La Rochefoucauld
**"Za brak su potrebne dvije ličnosti, za razvod mahom tri."
*Ivana Banfić
**"Sa sada već bivšim suprugom Robertom razišla sam se civilizirano, bez svađe i natezanja oko imovine. Meni su ostali pudlica, bokserka, zec, četiri papige i ribice. Zapravo, iznenadilo me kako je rastava jednostavna. Samo dođeš, predaš papire, potpišeš se i to je to." (''za "24 sata"'')
*Ža Ža Gabor
**"Razvesti se samo zbog toga što ga više ne voliš isto je tako glupo kao i udati se za njega samo zato što ga voliš."

Tema


Političar

1 Citati
*Borislav Pekić
**"Originalnost je političaru korisna koliko i rupa u glavi." (''Atlantida'')
*Frano Supilo
**"Svaki političar mora imati tri stvari: debelu kožu, dobar želudac i čistu savjest."
*Film Bulworth
**"Pripremite se. Ovaj političar će progovoriti istinu!"
*George Jean Nathan
** "Nevolja s političarima je u tome što previše govore, premalo slušaju i uopće ne stižu da misle!"
** "Loši političari bivaju izabrani zahvaljujući dobrim građanima koji ne izlaze na izbore."
*Miroslav Radman
**"Najbolji naučnici trebali bi podučavati političare rigoroznosti u analizi kompleksnih sistema i situacija te umijeću eksperimentiranja. Mali ''pilot eksperimenti'' mogli bi se prakticirati prije primjene na čitave države. Politika bi trebala biti selekcija različitih društvenih projekata koje bi bilo najbolje provjeriti pilot eksperimentom!" (za ''Večernji list'')
*Nikita Hruščov
**"Političari su svagdje isti: obećat će da će sagraditi most i ondje gdje rijeka ne prolazi."
*Sejo Sekson
**"Političari u novije vrijeme oteli su kruh nama poštenim estradnim radnicima. Oni zabavljaju raju, oni razbijaju automobile, oni tuku žene, sve ono za šta su rokeri nekad bili zaduženi, pa ja više ne znam šta da radim. Preuzeli su medije." (za ''Feral Tribune'')

Političke teme


Samoubistvo

1 Citati
*Albert Camus
**"Postoji samo jedan istinski ozbiljan filozofski problem: samoubistvo. Odgovor na suštinsko pitanje filozofije jeste zapravo razmišljanje o tome da li život vrijedi ili ne vrijedi da se proživi. Sva ostala pitanja - da li svijet ima tri dimenzije, da li duh ima devet ili dvanaest kategorija - dolaze nakon toga. To su igrarije, treba najprije da se odgovori na ovo suštinsko pitanje." (''Apsurd i samoubistvo'')
**"Takav čin priprema se u tišini srca, poput nekog velikog djela. Ni sam čovjek za njega ne zna. Jedne večeri, on puca ili se davi." (Ibid.)
**"Razmišljanje o samoubistvu daje mi, dakle, priliku da postavim problem koji me jedino i zanima: postoji li logika sve do smrti?" (Ibid.)
*Aryeh Neier
**"Dozvoliti oružanim snagama da sebi daju imunitet od gonjenja za užasne zločine čini se nopodnošljivim; međutim isto tako iracionalno se čini insistiranje izabrane civilne vlade da počini samoubistvo izazivajući svoje oružane snage." (februar 1990.)
*Boris Leonidovič Pasternak
**"Ne ljubiti - to je pravo samoubistvo."
*Borislav Pekić
**"Samoubistvo je ekskluzivno ljudski odgovor na tegobe življenja. Životinje se ne ubijaju. Svetinja sopstvenog života, kad se tuđ život i ne poštuje, usađena im je instinktom vrste kojoj pripadaju, kojoj služe. Ovakvu pripadnost čovjek već milenijumima ne poznaje. Pripada sebi, sebi služi, privremeno i povremeno obuhvatajući i ono što voli ili mu treba, ali uvijek sposoban da se kao jež skupi u svoje bodljikave razmjere i preduzme čin koji ništa do sebe u obzir ne uzima. Takav je čovjek, prognanik iz čovječanstva, mogao, smio, umio da se ubije; životinje, zarobljenici ciklusa, nisu to mogle, smjele, umjele." (''Atlantida'')
*John Maxwell Coetzee
**"Samoubistvo, shvatio sam, nije čin tijela protiv samoga sebe, već čin volje usmjeren protiv tijela." (''Život i doba Michaela K.'')
*Jorge Luis Borges
**"Izvanjska svrha ''Biathanatosa'' jest ublažavanje samoubistva; dubinska: pokazati da se Krist sâm ubio." (''Biathanatos'')
*Muhammed
**"Ko sebe ubije nekim željeznim predmetom, on će mu biti stavljen u ruku i njime će vječno probadati svoj stomak u džehennemskoj vatri. ko popije otrov pa se ubije, on će to vječno kušati u džehennemskoj vatri. Ko se baci sa nekog uzvišenja pa se ubije, on će se tako vječno bacati u džehennemskoj vatri." (''Muslimova zbirka hadisa'', 1026.)
*Orhan Pamuk
**"I uopće ne mislim da ću ako se otkrijem postati nekakva zavodnica ili pohotnica. Konačno, otkrit ću se, a da uopće neću vjerovati u ispravnost svog postupka (...) Ne bojim se biti neko drugi (...) Ono što me plaši jest da se više nikada neću moći vratiti u ono svoje stanje, da ću samu sebe morati zaboraviti. A to je dovoljan razlog za samoubistvo." (''Snijeg'')
**"Za djevojke koje su u sličnome stanju kao i ja samoubistvo znači izraz želje da gospodare vlastitim tijelom (...) Samoubistvo im je isto što i želja za nevinošću." (Ibid.)
*Peter Sloterdijk
**"Ratnici samoubice su još na pravom putu jer oni shvataju, više ili manje eksplicitno, da nije cilj koji opravdava sredstvo, već da sredstvo govori istinu o cilju."

Tema


Tajna

1 Citati
*François de La Rochefoucauld
**"Kako možemo tražiti da neko drugi čuva našu tajnu, kad je ni mi sami nismo mogli sačuvati."
*Hegel
**"Tajne Egipćana bile su tajna i za same Egipćane."
*Karl Marx
**"Tajna je opći duh birokratije."
*Orhan Pamuk
**"Za dobro prijateljstvo zajednička tajna je najbolji početak." (''Snijeg'')
*Film ''Pearl Harbor''
**Pukovnik Jimmy Dolittle: "Da li znaš šta znači stroga tajna?"
::Rafe McCawley: "Da, to je ona vrsta misija gdje dobiješ medalju, ali je šalju tvojoj rodbini."
*Perikle
**"Tajna slobode počiva u hrabrosti."

Tema


Pokora

1 Citati
*Ciceron
**"Svi se pokoravamo zakonima da bi smo bili slobodni."
*Dmitrij Ivanovič Pisarev
**"Ljudi pametni i energični bore se do kraja, a ljudi glupi i beskorisni pokoravaju se bez ikakve borbe svim sitnim slučajnostima svog besmislenog postojanja."
*Goethe
**"Sretan je i velik zaista samo onaj koji ne mora ni vladati ni pokoravati se da bi mogao nešto biti."
*Hermann Hesse
**"Silnik propada zbog sile, gramzivac zbog novca, pokorni propada služeći, a onaj koji traži nasladu propada zbog slasti." (''Stepski vuk'')

Tema


Smisao

1 Citati
*Anton Pavlovič Čehov
**"Smisao... Evo pada snijeg. Kakav je u tome smisao?" (''Tri sestre'')
*Blaise Pascal
**"Onaj ko smisao svog života traži u duhovnom usavršavanju, ne može da bude nezadovoljan, jer je ono što on želi uvijek u njegovoj vlasti."
*Ludwig Wittgenstein
**"6.52 Osjećamo da, čak ako je dat odgovor na ''sva moguća'' naučna pitanja, naši životni problemi još uopće nisu dodirnuti. Naravno, tada više ne ostaje nikakvo pitanje; i upravo to je odgovor.
::6.521 Rješenje problema života vidi se u nestajanju ovog problema. (Nije li to razlog zašto ljudi kojima je nakon dugog sumnjanja postao jasan smisao života, zašto ovi tada nisu mogli reći u čemu je taj smisao.)" (''Tractatus Logico-Philosophicus'')
**"6.41 Smisao svijeta mora ležati izvan svijeta. U svijetu je sve onako ka'ko jest i sve se događa onako kako se događa; ''u'' njemu nema nikakve vrijednosti — a kad bi je bilo, onda ona ne bi imala vrijednosti. Ako postoji neka vrijednost koja ima vrijednost, ona mora ležati izvan svega događanja i takobivstvovanja. Jer sve događanje i takobivstvovanje je slučajno. Ono što ga čini ne-slučajnim ne može ležati ''u'' svijetu, jer bi to inače bilo opet slučajno. To mora ležati izvan svijeta." (''Ibid.'')
*Ljubiša Samardžić
**"Za mene rad nije obaveza, niti šansa kao u Americi, ni navika kao u Engleskoj ili prokletstvo kao što je kod nas. Za mene je rad volja, trajanje i smisao života. Naučio sam to davno, jedino ćete radom pobijediti nadolazeće godine, jer sve nas čeka vječiti mrak." (za ''Republiku'')
*Milan Kundera
**"Zbog čega živimo? Da bismo Bogu pribavili ljudsko meso. Jer Biblija od nas ne traži ....da tražimo smisao života. Ona od nas traži da se množimo. Volite se i množite. Shvatite dobro : smisao tog 'volite se' ne znači dakle nikako milosrdnu, suosjećajnu, duhovnu ili strastvenu ljubav, već želi jednostavno reći : 'vodite ljubav', 'parite se'...(ublažio je glas i nagne se prema njoj ) 'jebite se'! U tome i samo u tome sadržan je smisao ljudskog života. Sve ostalo su budalaštine!" (''Identitet'')
*Miroslav Škoro
**"Postoje ljudi kojima je smisao života u tome da vode računa o tuđim životima." (za ''Večernji list'')
*Meša Selimović
**"Jer i moje srce drhti, plaši me gluhi muk. Boli me tajna kojoj ne vidim smisla. Ima smisla, govorio sam, braneći se od užasa, ali ga nikako nisam pronalazio. Ustani, govorio sam, ustani. A on je sakriven mrakom, u magli nestajanja, u zelenkastoj tami, kao pod vodom, utopljenik nepoznatih prostranstava." (''Derviš i smrt'')
*Robert Byrne
**"Smisao života je život sa smislom."
*Thomas Hobbes
**"Što se tiče ''smisla zakona'', kada postoji bilo kakva sumnja, za smisao treba pitati one kojima je najviši autoritet povjerio poznavanje načela, ili suđenje; jer ''suditi'' nije ništa drugo nego pomoću tumačenja primjenjivati zakon na pojedinačne slučajeve." (''Građanin'')
*Thomas Nagel
**"Ako ''sub species aeternitatis'' ne postoji razlog da vjerujemo da išta ima smisla, onda ni to nema smisla, i mi možemo pristupiti našim apsurdnim životima sa ironijom umjesto heroizma ili očaja." (''The Absurd'', 1971.)
*Tony Benn
**"Usiditi se biti Daniel,
::Usuditi se zauzeti stav,
::Usuditi se imati istinski smisao,
::Usuditi se izgovoriti ga glasno." (''Dare to be a Daniel'' - himna nekonformista)

Tema


Sarajevo

1 Citati
*Abdulah Sidran
**"nema na svijetu vage
::da izmjeri tugu Sarajeva"
::(''Morija'')
*Antun Gustav Matoš
**"Stvaranjem sarajevskog ekonomskog centra Hrvatska je ekonomski takoreći upropaštena i budemo li dalje goloruki gledali te realne nevjerovatnosti, mi smo za 50 godina narod bez zemlje, tj. mi nismo više narod, jer postadosmo slijepci bez zemlje."
*Evlija Ćelebija
**"Na ovom svijetu postoji mnogo gradova sa imenom Saraj. Ak-Saraj, Tebe-Saraj između Perzije, Džurdistana i Degestana, grad Saraj na obalama rijeke Erdelje kad se prođe poljima Hajhata, sad u zemljama Muskovi, Vize-Saraj u Rumeliji i drugi. Ali ovaj bosanski obedemljeni grad Sarajevo je najnapredniji, ljepši i živahniji od svih."
*Fahreta Jahić Brena
*"Sarajevo je u kratkom vremenskom periodu doživjelo nešto što neki gradovi neće doživjeti kroz pet vijekova, ali hvala Bogu, nadživjelo je sve nedaće i napade neprijatelja. To je bio i ostao grad koji spaja različite civilizacije i kulture. Nadam se da ću vrlo brzo ponovo gostovati u 'Skenderiji' ili 'Zetri'." (''Dnevni avaz'', 2004)
*Fahrudin Kučuk
**"Sarajevo svojim sjajom i čarolijom zanese mnoge koji u njega dođoše i ne mogoše više otići, ostadoše. Druge je mamilo na drugi način; da ga osvoje, razruše, spale!!! Da ovakva ljepota pripadne onom ko ne zaslužuje da uživa u njoj. Ne da se ono svakom dirati, gledati niti milovati! Kapija označava ulazak u kuću, a Sarajevo je jedna lijepa i dobra kuća koja plaho voli da je čuvaš i njeguješ kao najljepši cvijet u đul-bašči." (''Tajna zvjezdane sobe'')
*Gavrilo Princip
**"Najviše bih volio da Sarajevo mogu sabiti u jednu kutiju šibica i zapaliti ga da izgori." (5. decembra 1914. godine. na suđenju atentatorima, prema knjizi Nihada Halilbegovića, "Bošnjaci žrtve zaborava", Sarajevo, 2000. str. 9.)
*Kénizé Mourad
**"Dugo nisam željela doći. Kao nemoćan svjedok te četiri godine rata, osjećala sam strahovitu krivicu. Potom sam hodajući ranjenim gradom, susrećući se s njegovim hrabrim stanovnicima, često bila na rubu plača, a oni su mi darivali svoj osmijeh. Tokom razgovora su me poučavali toleranciji za koju nisam vjerovala da je moguća nakon tih patnji. Nema sumnje, imala sam sreću da upoznam izuzetne ljude koje zlo nije pokosilo, nego ih je učinilo jačima i duboko humanima. Primjer za razmišljanje nama, razmaženim i površnim Zapadnjacima. Znam da je nakon rata nekada teže negoli u ratu, da je neprijatelj padmukliji i da čovjeku, poslije tolikog napora da bi se preživjelo, dođe da se opusti. Ali vi to ne možete. Jer je ime Sarajeva danas svjetlost i nada. Nada da hrabrost i tolerancija mogu pobijediti." (''Oslobođenje'', 5. maj 2000)
*Krunoslav Cigoj
**".. Sarajevo je grad u koji sam se zaljubio na prvi pogled. Tu je bilo sjajnih ljudi, naučili su me da se to kaže – raja – pa me ta moja raja svaki put poslije gostovanja s pjesmom negdje pred zoru pratila na vlak. Uvijek sam si rekao da više neću gostovati u Sarajevu, jer mi je iza toga trebalo tjedan dana za oporavak, ali nikad nisam održao riječ! I eto, baš sam te momente ugradio u ono bogatstvo duše koje ti nikad i niko ne može uzeti…. I onda je odjednom došao taj strašan rat, mučna opsada Sarajeva i nisam ni časka dvoumio da dođem preko Igmana u grad moje raje. Ivica i ja uđosmo u grad u zoru, štićeni maglom, ali zato nas je srebrni mjesec osvjetlio pri izlasku, a bogami osvjetliše nas i oni crveni projektili. Drugi put mi je bilo lakše, gospodski sam došao avionom UNPROFOR-a, ali povratak preko piste baš i ne bi mogao tako okvalificirati. Otpjevah, zagrlih se sa Micetom, Sutkom, Borom, Duškom… i zatekoh grad, ponosan grad koji se borio svojim nikad pokorenim, niti oslabljenim duhom i čije četiri godine zatočene stanovnike sve do jednog uvažavam kao najveće heroje." (''Oslobođenje'', 9. juli 2000)
*Nenad Popović
**"Sarajevo je jedan od najcivilizovanijih gradova u prostoru u kojem živimo - u potpunosti je pandan Dubrovniku, Splitu ili Veneciji, grad prastare gradske i trgovačke kulture, fantastično stjecište vjerskih, civilizacijskih, skoro pa bih rekao pejzažnih vrijednosti. Sasvim sigurno ima puno stariju kulturu svakodnevnog života, zapisa, vjerskog života nego primjerice Zagreb, koji se u usporedbi sa Sarajevom doima kao jedan prilično novi suburbij. Biti počasnim građaninom Sarajeva meni je, dakle, kulturni kompliment kao da sam tu čast doživio u Veneciji ili Parizu." (''Oslobođenje'', 22. juni 2000)
*Oskar Danon
**"Uvijek sam imao veliki problem kada se izjednačavaju vjeroispovijest i nacionalnost. Dok sam odrastao u Sarajevu, većina tamošnjih katolika, pravoslavaca, Jevreja i muslimana osjećala se Bosancima. Nikada u pravoslavcu nisam gledao Srbina, niti u katoliku Hrvata. U našoj kući u Sarajevu jedino se postavljalo pitanje da li si demokrata ili fašista." (za ''Feral Tribune'')
*Richard Holbrooke
**"Da je Izetbegović napustio Sarajevo, BiH ne bi opstala." (Iz intervjua Dnevnom avazu, 3. oktobra 2003.)
*Russell Johnston
**"Posebno želim da pozdravim vas koji ste došli iz svih dijelova Bosne i Hercegovine. Ponekad, nažalost, udaljenost između ljudi unutar jedne zemlje veća je nego udaljenoset između različitih zemalja. Zato vas pozivam da jedni sa drugima podijelite svoje vizije, a i time i svoj život. Umjetnost je vaše oružje protiv političkih podjela. Danas Sarajevo postaje ono što je, vjerujem, uvijek i bilo - mjesto susretanja putnika i umjetnika, mjesto bogato historijom velikih kultura, grad u zemlji koja ne pripade nikom i koju zato mnogi prisvajaju. Jedan poznati umjetnik jednom je rekao da bez straha i bolesti nikada ne bi postigao sve ono što je postigao. To se može reći i za Sarajevo. Dopustimo ovom gradu da nas svojom pričom inspiriše i pouči. Danas odajemo počast životu i Sarajevu, koje je simbol života." (na ceremoniji otvaranja X Bijenala mladih umjetnika Evrope i Mediterana, ''Omnibus'', juli 2001)
*Vesna Radušinović
**"Stvar koja Sarajevu daje veličinu i zbog koje je Sarajevo u svim mojim notesima vertikalom napisano, jeste urođeni merhametluk i gostoljubivost ljudi koji žive u njemu. Sarajevo, za razliku od drugih sredina, ne pati od ksenofobije, nema straha od stranaca. S druge strane, Sarajevo ne poštuje svoje vlastite veličine. To je ono što bi rekao moj prijatelj Emir Kusturica "U svom selu niko nije postao hadžija". To je zaista karakteristično za Sarajevo. Otpor, strah ili prezir prema pridošlici u Sarajevu ne postoji, Sarajlije im jednostavno hrle otvorenog srca i stvara se ljubav na prvi pogled, zbog toga se i jedno poglavlje u mom romanu zove "Sarajevo ljubavi moja". Sve značajne stvari su mi se desile u Sarajevu." (''Slobodna Bosna'', br 188, 22. juni 2000)

Bosna i Hercegovina
Tema


Svijest

1 Citati
*Demosten
**"Budi gospodar svoje volje, a sluga svoje svijesti."
*Graham Oppy
**"Naturalisti pretpostavljaju da su činilaštvo i svijest kasne i lokalne odlike stvarnosti."
*Hegel
**"Strah od smrti je upravo način na koji svijest postaje predmetna za sebe samu."
*John Searle
**"Svijest je iznad svega biološki fenomen, poput probave i fotosinteze." (''Consciousness and the Philosophers’: An Exchange'')
*Nedžad Ibrišimović
**"Prekratki su trenuci moje svijesti. I da nisam ovo ja, nego voda koja je sebe pomislila, ponovo bih potonuo kao mulj, a život bi tekao iznad mene u svojoj nesvijesti." (''Ugursuz'')
*Pjotr Demjanovič Uspenski
**"Što znamo? Znamo da na prvom stupnju samospoznaje čovjeku u oči padaju dvije očite činjenice. Postojanje svijeta u kojem živi i postojanje svijesti u njemu samom. I jedno i drugo čovjek ne može ni dokazati ni osporiti" (''Tertium Organum'')
*Sam Harris
**"Svijest postoji (kakav god bio njen odnos prema fizičkom svijetu), i to je iskustveni temelj kako istraženog, tako i neistraženog života. Ukoliko svijest usmjerimo na nju samu u ovom trenutku, otkriće te da vaš um ima tendenciju da ode u misli. Ako pogledate pobliže same misli, primijetiće te da kontinuirano nastaju i nestaju. Ako pogledate na mislioca tih misli, nećete ga pronaći. A osjećaj koji imate - "Šta dođavola Harris govori? Ja sam mislilac!" - je tek još jedna misao, koja nastaje u svijesti. / Ako uzastopno svijest usmjerite na nju samu na ovaj način, otkriće te da osjećaj sebe nestaje. Ne postoji ništa budističko oko ovog istraživanja, i ništa se ne mora vjerovati na osnovu nedovoljno dokaza da bi se to slijedilo. Mora se samo prihvatiti sljedeća premisa: ako želite da otkrijete kakav je zaista um, ima misla da mu se da više pažnje." (''Sam Harris’s Vanishing Self'')
*Thomas Nagel
**"Svjesno iskustvo je široko rasprostranjeni fenomen. Pojavljuje se na mnogim stepenima razvoja životinjskog života, iako ne možemo biti sigurni u njegovu prisutnost u jednostavnijim organizmima, i teško je uopće reći šta bi pružilo dokaz za njega. (Neki ekstremisti spremni su, osim ljudima, svijest poricati svim ostalim sisavcima.) Nema dvojbe da se svijest pojavljuje u bezbrojnim i nama potpuno nezamislivim oblicima, na drugim planetima i u drugim solarnim sistemima diljem cijelog svemira. Bez obzira na to kako se oblik svijesti može mijenjati, činjenica da organizam ''uopće'' ima svjesno iskustvo znači, u osnovi, da postoji nešto u smislu kako je to ''biti'' tim organizmom. Mogu postojati daljnje implikacije oko oblika iskustva, može čak (iako sumnjam) biti implikacija i o ponašanju organizma, no fundamentalno, organizam ima svjesna stanja ako, i samo ako postoji nešto kako je to ''biti'' taj organizam - nešto kako je to ''za'' taj organizam." (''What it is Like Being a Bat?'')
**"Nije objašnjenje samo reći da su fizički procesi evolucije rezultirali u bićima sa očima, ušima, centralnim nervnim sistemima, i tako dalje, i da je tek gruba činjenica prirode da su takva bića svjesna na poznate načine. Jednostavno identifikovati uzrok ne znači ponuditi značajno objašnjenje, bez nekog razumijevanja zašto uzrok proizvodi posljedicu [...] Da bi se objasnila svijest, fizička evolucijska historija morala bi pokazati zašto je bilo vjerovatno da bi organizmi tog tipa koji ima svijest uopće nastali." (''Um i kosmos'')

Tema


Milost

1 Citati
*Kur'an
**"(...) milost Moja obuhvaća sve(...)" (''al-A'raf'', 7:156)
*Lao Tse
**"Milost i nemilost uzrok su straha. Što cijenimo i čega se bojimo, u nama je samima."
*Phil Bosmans
**"Neke stvari izgledaju kao katastrofe a ipak su milost."
*William Shakespeare
**"Milost je najbolji znak plemenitosti." (''Tit Andronik'')

Tema


Pesimizam

1 Citati
*Alija Kapidžić
**"Pesimisti su samo propali optimisti." (''Alkapizmi'')
*James Branch Cabell
**"Optimist tvrdi da živimo u najljepšem od svih svjetova. Pesimist se pribojava da je to na žalost istina."
*Robert Oppenheimer
**"Optimisti misle da je ovo najbolji od svih mogućih svijetova. Pesimisti to znaju."
*Stanislaw Jerzy Lec
**"Pesimist je čovjek koji od dva zla, izabere oba."

Tema


Đavo

1 Citati
*Abdulah Sidran
**Živana: "Narode, ostvarilo se ''Kremansko proročanstvo''! Narode - ostvarilo se! Ušao đavo u srpski narod!" (''U Zvorniku ja sam ostavio svoje srce'')
*Bernard Shaw
**"Ja sam odgojen da služim drugome, ali sam od prvog časa znao da je đavo moj prirodni gospodar, kapetan i prijatelj. Vidio sam da on ima pravo i da svijet samo od straha puže pred onim, koji ga je osvojio... Obećao sam mu svoju dušu i zakleo sam se, da ću biti na njegovoj strani na ovom i na drugom svijetu. Ovo obećanje i ova zakletva učinili su od mene čovjeka." (''Đavolov učenik'')
*Billy Bragg
**"Između dubokog plavog mora i đavola, to sam ja." (''The Short Answer'')
*Borislav Pekić
**"Ko ne vjeruje u đavola, već mu pripada." (''Atlantida'')
*Fjodor Dostojevski
**"Ja mislim, ako đavo ne postoji, već ga je, prema tome, stvorio čovjek, onda ga je stvorio po svojoj slici i prilici." (''Braća Karamazovi'')
*William Shakespeare
**"Pakao je prazan,Svi đavoli su ovdje." (''Bura'')

Tema


Parlament

1 Citati
*Camillo Cavour
**"Kad ne bi bilo parlamenta i moj sobar bi mogao biti diktator."
*Edmund Burke
**"Parlament nije kongres ambasadora iz različitih i sukobljenih interesa; koje interese svaki mora održati, kao agent ili advokat, protiv drugih agenata ili advokata; već je Partlament deliberativna skupština jedne nacije, sa jednim interesom, onim cjeline [...] Vi birate člana; zaista; ali kada ste ga izabrali on nije član Bristola, već je on član Parlamenta." (''Speech to the Electors of Bristol'', 3. novembar 1774.)

Tema


Poniznost

1 Citati
*Charles Caleb Colton
**"Najveći prijatelj istine je Vrijeme, njen najveći neprijatelj je Predrasuda, a njen stalni pratilac je Poniznost."
*Jefferson Davis
**„Ne budite nikad ponizni pred oholima, niti oholi pred poniznima“
*Martin Luther
**"Prava poniznost nikad ne zna da je ponizna; kad bi to znala, bila bi ohola."

Tema


Otac

1 Citati
*Hans Kelsen
**"Nije dobro kazati: ''Dijete mora ići u školu zato što mu otac naređuje'', nego valja kazati: ''Zato što treba slušati očeva naređenja''." (''O osnovnoj normi'')
*Isus
**"Zar ne vjeruješ da Sam Ja u Ocu, a Otac u Meni?"
*Jean-Jacques Rousseau
**"Ništa značajnije ne može učiniti otac za svoju djecu, nego to da voli njihovu majku."
*Muhammed
**"Uzvišeni Allah vam zabranjuje da se zaklinjete očevima." (''Muslimova zbirka hadisa'', 1010)
*Pulp Fiction
**"Kapetan Koons: Na način na koji je tvoj otac gledao na ovaj sat, on je bio tvoje rođeno pravo. On bi bio proklet prije nego što bi dopustio da neki od onih kosookih stavi svoje masne ruke na rođeno pravo njegovog djeteta. Zato ga je sakrio na jedino mjesto za koje je znao da može sakriti nešto: svoju guzicu. Pet dugih godina, nosio je ovaj sat u svojoj guzici. Onda, nakon što je umro od dezenterije, dao je ovaj sat meni. Ja sam krio ovaj neudobni komad metala u svojoj guzici dvije godine. Onda, nakon sedam godina, poslat sam natrag svojoj porodici. I sada, mladi čovječe, dajem ti ovaj sat."
*William Shakespeare
**''Otac tvoj leži pet hvati duboko.''
:''Kosti mu sada postaju koralji;''
:''Onaj biser tamo njegovo je oko;''
:''Smrtne mu dijelove mijenjaju ti vali''
:''U nešto tako divno, dragocijeno;'' (''Bura'')

Tema


Bratunac

1 Citati
*Čedomir Jovanović
**"Srebrenica s Bratuncom nema veze. Razlika je dramatična. Sve što se desilo u Bratuncu, što se desilo u Skelanima, na Banji, Liki, Kodrunu, ono što se dešavalo u Posavini, bilo je izraz ratnog ludila u kome neka lokalna propalica postane vojskovođa. Strašna je razlika između Nasera Orića i Radovana Karadžića, Orića i Ratka Mladića. Naser Orić je klasična potvrda one Andrićeve definicije o ratu i fukarama. Svoju vojsku je formirao tako što je mobilisao svakog nesrećnog Bošnjaka kome je neko ubijen u tom ludom ratu. Iz Srebrenice je pobegao pred Ratkom Mladićem, baveći se potom biznisom. Ratko Mladić je, nažalost, klasična potvrda definicije o genocidnoj politici koju je zajednički vodilo rukovodstvo Bosanskih Srba i Milošević u Beogradu."

Tema
Bosna i Hercegovina


Izbor

1 Citati
*Abraham Lincoln
**"Izbori su stvar naroda. Odluka je u rukama naroda. Ako narod okrene leđa toj vatri i sprži zadnjicu, onda će taj isti narod morati da sjedi na plikovima."
*Četiri pera
**Harry Faversham: "Zašto mi pomažete?"
::Abou Fatma: "Bog vas je stavio na moj put. Ja nemam izbora.
::Harry Faversham: "Mora da ste uradili nešto grozno da ga uvrijedite."
*George Jean Nathan
** "Loši političari bivaju izabrani zahvaljujući dobrim građanima koji ne izlaze na izbore."
*John Maxwell Coetzee
**"Pa sigurno (...) ako ćemo iskreno, rat i jeste to: nametnuti izbor nekome ko ga inače ne bi napravio." (''Čekajući barbare'')
*Max Frisch
**"Dostojanstvo čovjeka sastoji se od njegovog izbora."

Tema


Prva ljubav

1 Citati
*Alexandre Dumas (sin)
**"Prve ljubavi su kao prvi zubi: ispadnu bez bola i prepuste prostor novima."
*August von Kotzebue
**"Od svih ludosti što ih počini djevojka, njena je prva ljubav jedna od najvećih."
*Benjamin Disraeli
**"Čar prve ljubavi je u našem neznanju da ona može svakog trenutka prestati."
*Branislav Nušić
**"Prva ljubav je opasna samo kad je ujedno i posljednja."
*Honoré de Balzac
**"Prva ljubav jedne žene je nešto dragocjeno. Kasnija ljubakanja imaju nečeg iskonskog."
*Ivan Sergejevič Turgenjev
**"Prve se patnje, kao i prva ljubav, ne ponavljaju."
*Victor Hugo
**"Prva ljubav je veoma velika i veoma mala."

Tema


Novinar

1 Citati
*Aleksandar Hemon
**"O ratu treba govoriti historija. To što je moja situacija uvezana s kolektivnim iskustvom, dio je neke jave. Ali, moja slika je individualna. Nikoga ne predstavljam... Novinar treba govoriti istinu o životu, historičari trebaju govoriti istinu, političari također. A, pisac može maštati." (za ''Večernje novosti'')
*Charles Benoist
**"Cenzura bi bila podnošljiva kad ne bi bilo cenzora. Istina, i cenzorima bi novine bile mnogo podnošljivije kad ne bi bilo novinara."
*Enver Demirović
**"Dijalog je zastupljen manje nego što bi trebao biti. Tačnije, smatram da se veoma malo poštuje ona latinska pravnička maksima, iako je to jedno od osnovnih novinarskih pravila: "Audiatur et altera pars", odnosno neka se čuje i druga strana. Izgleda da je ona prilično zaboravljena, ako su je pojedini novinari ikada i znali. Bez ove maksime nema ni kvalitetnog novinarstva, kao ni bez dijaloga, bez kojeg se ne može zamisliti put do istine, kao ni sama istina. Zaista, začuđujuće je da novinari uopće ili više ne koriste spomenuta pravila, jer ona predstavljaju dva osnovna načina očuvanja i zaštite digniteta novinara. Nažalost, oni se opredjeljuju radije za "slobodno" razmišljanje i zaključivanje, artikulirano, nerijetko kroz vlastite komentare, optužbe pa i presude. (''Večernje novine'', 29. juni 2000)

Tema


Stav

1 Citati
*Béla Hamvas
**"Odbaciš li čin, iz njega će izrasti stav. Odbaciš li stav, iz njega će izrasti karakter. Odbaciš li karakter iz njega će izrasti sudbina."
*Ludwig Wittgenstein
**6.4 Svi su stavovi jednako vrijedni.
::6.41 Smisao svijeta mora ležati izvan svijeta. U svijetu je sve onako ka'ko jest i sve se događa onako kako se događa; ''u'' njemu nema nikakve vrijednosti — a kad bi je bilo, onda ona ne bi imala vrijednosti. Ako postoji neka vrijednost koja ima vrijednost, ona mora ležati izvan svega događanja i takobivstvovanja. Jer sve događanje i takobivstvovanje je slučajno. Ono što ga čini ne-slučajnim ne može ležati ''u'' svijetu, jer bi to inače bilo opet slučajno. To mora ležati izvan svijeta.
::6.42 Zato ne mogu postojati nikakvi stavovi etike. Stavovi ne mogu izraziti ništa Više.
::6.421 Jasno je da se etika ne da izreći." (''Tractatus Logico-Philosophicus'')
*Thomas Jefferson
**"Ništa ne može spriječiti čovjeka s ispravnim mentalnim stavom da postigne svoj cilj. I ništa na ovom svijetu ne može pomoći čovjeku s krivim stavom."
*Viktor Frankl
**"Sve se čovjeku može uzeti, osim posljednje od ljudskih sloboda - pravo na izbor stava u bilo kakvim danim okolnostima, pravo na izbor vlastitog puta."

Tema


Stranka

1 Citati
*Abdulah Sidran
**Nikola: "Otišo da se upišeš, pa nisi uspio? Ne primaju takve? Gde tu logika? Koga to stranke ne primaju? Jel ikoja stranka ikad ikog odbila? Što li tebe odbiše?
::Rudo: "Nisu me odbili, al nisam se ni upiso. Nisam, i gotovo."
::Batko: "Što nisi, što nisi?"
::Rudo: "Kradu kišobrane." (''U Zvorniku ja sam ostavio svoje srce'')
*Jean-François Paul de Gondi
**"Čovjek često mora mijenjati mišljenje da bi se slagao s mišljenjem svoje stranke."
*Richard von Weizsäcker
**"Demokratija živi od spora između dvaju stranaka, od diskusije da bi se pronašao pravi put. Zbog toga u demokratiju pripada poštivanje mišljenja drugog."

Političke teme


Kapitalizam

1 Citati
*Al Capone
**"Kapitalizam je ozakonjeni “reket” vladajuće klase."
*Ayn Rand
**Ni jedan politički sistem ne može ustanoviti univerzalnu racionalnost pravom (ili silom). Ali kapitalizam je jedini sistem koji funkcioniše na način koji nagrađuje racionalnost i kažnjava sve forme iracionalnosti, uključujući rasizam [...] Kapitalizam je čovječanstvu dao prve korake prema slobodi i racionalnom načinu života. Kapitalizam je prodro kroz nacionalne i rasne barijere, preko slobodne trgovine. Kapitalizam je ukinuo feudalizam i ropstvo u svim civiliziranim zemljama svijeta. Kapitalistički Sjever je uništio ropstvo agrarno-feudalnog Juga u Sjedinjenim Državama." (''Vrlina škrtosti'')
*Dino Šaran
**"Ne zna primitivizam šta je kapitalizam!"
*Eliseo Alberto de Diego
**"Ako je kapitalizam džungla, socijalizam je zoološki vrt." (''Priča o Joséu'')
*Frantz Fanon
**"Stoga mi nećemo prihvatiti pomoć za nerazvijene države kao "milosrđe". Takva pomoć mora biti smatrana konačnim stadijem duple svijesti - svijesti koloniziranih da je to ''njihovo dospijeće'' i svijesti kapitalističkih sila da oni efektivno ''moraju platiti''. Ako kroz manjak inteligencije - da ne kažem nezahvalnosti - kapitalističke zemlje odbiju da plate, onda nezaustavljiva dijalektika njihovog sopstvenog sistema pobrinut će se da budu ugušeni." (''The Wretched of the Earth'')
*Sonja Savić
**"Danas treba reći ljudima da kada bismo kao individualci bili više kreativni, bolje bismo se razumjeli među sobom. Iznenađena sam otkrićem koliko je kapitalizam primitivan. To veliko zarobljavanje ljudi, veliki urbani logori, ''zone Interpola'' i budućnost/sadašnjost u kojoj su ljudi na sedativima dok korporacije ratuju izgledaju mi strašno." (za ''Dnevnik'')
*Upton Sinclair
**"Fašizam je kapitalizam plus ubistvo."

Tema


Djelo

1 Citati
*Anatole France
**"Ljudska djela prosuđujemo prema tome koliko nam daju zadovoljstva ili zadaju boli."
*Confucius
**"Veliki Čovjek želi biti spor na riječima, ali brz na djelu."
*Johann Heinrich Pestalozzi
**"Djela uče čovjeka, djela ga i tješe."

Tema


Heroj

1 Citati
*Cynthia Ozick
**"Kada cijela jedna populacija zauzima status posmatrača, žrtve su bez saveznika; nekontrolisani kriminalci su ojačani; i samo tada mi moramo govoriti o herojima. Kada je čitavo polje ispunjeno ovcama, mužjak se ističe. Kada je čitav kontinent ispunjen popustljivošću, mi učimo šta je heroizam."
*Frank Miller
**"Heroj je neko ko čini pravu stvar za svoje pleme, svoje društvo i svoju čast zato što je to ispravno, a ne da bi bio nagrađen u nekom materijalnom smislu, čak ni da bi dobio zasluge bilo koje druge vrste. Moji heroji mogu čak umrijeti osramoćeni i da jedino oni znaju da to nije istina, ali će umrijeti mirno jer znaju da su učinili pravu stvar." (za ''Blic'')
*Hegel
**"Ne postoji heroj za sobara."
*Pierre-Richard Prosper
**"Pravi, istinski heroj se ne skriva. Ne živi udobno i komforno, dok s druge strane njegov narod pati. Da je Radovanu Karadžiću stalo do svog naroda, on bi istupio naprijed i objasnio svoja djela pred sudom." (''Nezavisne novine'', 2004)
*Ugo Foscolo
**"Zar je ovaj kukavica jer je klonuo, dok je onaj koji trpi heroj? Međutim je ljubav prema životu tako jaka da se prvi više borio da ne bi klonuo nego drugi da bi trpio."

Tema


Roman

1 Citati
*Anatole France
**"Žene u svakom romanu traže samo vlastitu tajnu i tajne svojih suparnica."
*Bisera Alikadić
**"Roman je nešto kao njiva, na njemu se mora raditi. A ko sad u BiH radi njive? Čak ni zemljoradnici."

Tema


Promjena

1 Citati
*Anatole France
**"Sve su promjene tužne, čak i one koje najviše želimo, jer ono što ostavljamo, to je dio nas samih; treba umrijeti za jedan život da bi se ušlo u drugi."

Tema


Pamćenje

1 Citati
*Albert Schweitzer
**"Sreća je dobro zdravlje i slabo pamćenje."
*Jiddu Krishnamurti
**"..predodžba je ishod toka misli, tok misli je odgovor pamćenja, a pamćenje je uvijek u prošlosti." (''Duh i sloboda'')
*Lord Byron
**"Ko se opredijeli za laž, mora da ima dobro pamćenje."
*Milan Kundera
**"Borba čovjeka protiv vlasti je borba pamćenja protiv zaborava."

Tema


Užitak

1 Citati
*Anatole France
**"Na ovom svijetu sve se plaća, a naročito užitak."
*Jeremy Bentham
**"Priroda je čovječanstvo stavila pod upravu dva suverena gospodara, ''bola'' i ''užitaka''. Samo zbog njih se ukazuje šta trebamo činiti, kao i odrediti šta ćemo učiniti. U jednu ruku standard ispravnog i pogrešnog, u drugu lanac uzroka i posljedica, privezani su za njihovo prijestolje. Oni upravljaju svime što činimo, u svemu što govorimo, u svemu što mislimo: svaki napor koji činimo da se oslobodimo njihovog jarma, samo će poslužiti da na njih ukaže i da ih potvrdi. Riječima čovjek se može praviti da se odriče njihovog carstva: ali u stvarnosti on će ostati njihov podanik sve vrijeme. ''Princip korisnosti'' prepoznaje ovu potčinjenost, i pretpostavlja je za temelje tog sistema, čiji je predmet da stvori osnovu blaženstva rukama razuma i prava. Sistemi koji ga dovode u sumnju, bave se bukom umjesto smislom, hirom umjesto razumom, tamom umjesto svjetlom." (''Uvod u principe moralnosti i zakonodavstva'')
*Jean de La Fontaine
**"Dvostruki je užitak prevariti varalicu."

Tema


Kajanje

1 Citati
*Ezop
**"Kad se nešto već dogodilo, nepotrebno je kajati se."
*Henry David Thoreau
**"Duboko se kajati znači ponovo živjeti."
*John Maxwell Coetzee
**"Pokajanje je prazna riječ. Pokajanje pripada nekom drugom svijetu, govoru iz nekog drugog svemira." (''Sramota'')

Tema


Imovina

1 Citati
*Arthur Schopenhauer
**"Najveća je od svih ludosti – žrtvovati svoje zdravlje, ma šta to bilo; zbog sticanja imovine, zbog napredovanja u službi, zbog učenosti, zbog slave, a da o toj slasti i kratkotrajnim užicima i da ne govorimo. Šta više, zdravlju treba sve podrediti."
*Platon
**Ali kada ko državljanima otme imovinu i povrh toga njih same kao roblje sebi podloži, mjesto onih sramotnih imena, naziva se sretan i blažen ne samo od državljana, nego i stranaca koji za njega čuju da je činio nepravdu na veliko. Jer se ne napada nepravda zato što se čovjek boji da će je počiniti, nego što se boji da je mora trpjeti. (''Država'')
*Robert G. Ingersoll
**"Malo bogataša posjeduje svoju imovinu. Imovina njih posjeduje."

Tema


Aforizam

1 Citati
*Josip Vidmar
**"Aforizam je koncentrirana misao, pa u svijetu misli znači ono što u književnosti znači pjesma."
*Karol Irzykowski
**"Aforizam sjaji i obmanjuje kratkoćom."
*Martin Kessel
**"Pravi aforizam je svemir u kaplji vode."
*Rainer Maria Rilke
**"Mudre izreke se, nažalost, pišu za druge, a veoma rijetko za sebe."

Tema


Briga

1 Citati
*Heinz Rühmann
**"Brige se ne mogu utopiti u alkoholu jer znaju plivati."
*Max Stirner
**„Na stranu sa svim brigama koje se ustvari mene ni ne tiču. Mislite li da bi barem „Opće Dobro“ trebalo biti moja briga? Šta je dobro? Šta je loše? Ni jedno mi ne znači ništa. Nadnaravno je briga boga; čovjek živi među ljudima. Moja briga nisu ni nadnaravno ni ljudsko, ni istina, dobro, pravednost, sloboda, itd., nego je moja briga jedinstvena kao što sam jedinstven i ja. Ništa mi nije važnije od mene samog!“
**„Što sve ne bi trebalo biti moja briga! Prije svega, Opće Dobro, zatim Bog, dobrobit čovječanstva, istina, slobode, čovječnost, pravda; dalje, dobrobit ljudi, prinčeva, moje domovine; na kraju, čak i dobrobit Uma i hiljade drugih djela i dobrobiti. Jedino moja dobrobit ne bi nikada trebala biti moja briga! Neka se srami egoista koji misli samo na sebe!“
*Sigrid Undset
**"U dobrom braku je briga polovična, a veselje podvostručeno."

Tema


Društvo

1 Citati
*Anatole France
**"Društvo sastavljeno samo od velikih ljudi bilo bi vrlo malobrojno i dosadno. Veliki ljudi ne podnose jedan drugoga i uopšte nisu duhoviti."
*Henry David Thoreau
**"Ako bijeda voli društvo, ima ga dovoljno."
*Jeremy Waldron
**"Svaka grupa mora prihvatiti da društvo nije ''samo'' za nju; ali ''jeste'' za njih, također, zajedno sa svim drugima. I svaka osoba, svaki član grupe, treba biti sposoban da se bavi svojim poslom, sa sigurnošću da neće biti potrebe sa se suočava sa neprijateljstvom, nasiljem, diskriminacijom ili isključivanjem od drugih. Kad se ovo osiguranje efektivno prenese jedva je primjetno; ono je poput nečega na što se svi mogu pouzdati, poput čistoće zraka koji udišu ili kvaliteta vode koje piju iz fontane. Ovaj osjećaj sigurnosti u prostoru koji svi nastanjujemo je javno dobro, i u dobrom društvu to je nešto čemu svi mi doprinosimo i pomažemo da se održi na instinktivan i gotovo neprimjetan način." (''Povreda u govoru mržnje'')
*Léon Duguit
**"Solidaristička doktrina smatra da su individui slični ćelijama koje čine jedno živo tijelo, koje ne može živjeti vez aktivnosti ćelija, koje ga sastavljaju, a ove ne mogu postojazi izolirane. Iz te međusobnosti nastaje prirodni zakon, koji im nalaže da svaka radi na svom području djelovanja, da bi se osigurala životna aktivnost tijela, koje one sastavljaju. Isto tako se to odnosi i na individue, članove socijalnog tijela." (''Suverenitet i sloboda'', Pariz, 1922.)
**"Oni (individui) moraju sarađivati u društvenom životu isto kao što ćelije sarađuju u životu živog bića koje one sastavljaju." (Ibid.)
**"Društvo i socijalna norma jesu nerazdružive činjenice." (''Rasprava o ustavnom pravu'')
**"Da li društvo može izaći na kraj s onim radnjama i neradnjama svojih članova, koje je ono u stanju platiti ili iznuditi?"
*Lord Bolingbroke
**"Sloboda je za jedno društvo ono što je zdravlje za pojedinca."
*René Worms
**"Odnosi između individua u okviru društva različitiji su nego odnosi ćelija u okviru organizma, ali su ipak izgrađeni na istom osnovnom obrascu i podvrgnuti su istim originalnim uslugama." (''Principi biološke evolucije društva'', Pariz, 1910.)
*Rudolf von Jhering
**"Da li društvo može izaći na kraj samo s onim radnjama i neradnjama svojih članova, koje je ono u stanju platiti ili iznuditi?" (''Cilj u pravu'')
*Stjepan Mesić
**"Pravo na glupost je demokratsko pravo, a glupost, osim toga, ne bira koje će obrazovne kategorije stanovništva zahvatiti. Ako se neko naučno bavi jednim dijelom fizike ili matematike, to ne znači da taj išta zna o funkcioniranju društva, ali ga neznanje neće spriječiti da svima drži lekcije i da se postavlja kao moralni arbitar." (za ''Feral Tribune'')

Tema


Stvar

1 Citati
*Benjamin Disraeli
**"Male stvari štete dušama malih ljudi."
*Bob Dylan
**"Iza svake lijepe stvari stoji neka vrsta patnje."
*Bruce Fairchild Barton
**"Katkada, kad pomislim kakve sve silne posljedice proizlaze iz malih stvari - slučajnih riječi, dodira po ramenu, novčića ispuštenog na kiosku - sklon sam pomisliti da i nema malih stvari."
*Buda
**"Nemoj reći da su stvari prolazne, jer svaki od naših trenutaka najavljuje vječnost."
*Henry David Thoreau
**"Stvari se ne mijenjaju; mi se mijenjamo."
**"Sve dobre stvari su jeftine: sve loše su jako skupe."
*Horacije
**"Bavim se tuđim stvarima budući da nemam svojih."
*Jerome David Salinger
**"Određene stvari trebale bi ostati kakve jesu. Čovjek bi trebao imati mogućnosti da ih zatvori u jednu od onih staklenih virtina i da ih ostavi da stoje." (''Lovac u žitu'')
*Lao Tse
**"Svaka stvar zastari pošto je dostigla vrhunac."
*Robert G. Ingersoll
**"Ljubav je čarobnica, vila koja preobražava bezvrijedne stvari u radost i stvara kraljice i kraljeve od obične gline. Ona je miomiris toga čudesnog cvijeta -srca- i bez te svete strasti, te božanske omame, mi smo manje od zvijer; a s njom je zemlja nebo, a mi smo bogovi."
*Talmud
**"Stvari ne vidimo kakve jesu nego ih vidimo kakvi smo mi."
*Toma Akvinski
**"Stvari koje volimo kazuju nam ko smo mi."
*Walt Whitman
**"Svaka stvar u nejasnome svjetlu je lijepa."

Tema


Nepovjerenje

1 Citati
*Karl Mannheim
**"Što se tiče pojma ideologije, njegova pretača bila je doživljaj nepovjerenja i podozrenja koji čovjek na svakom stepenu historijskog bića vjerovatno uvijek osjeća nasuprot protivnika." (''Ideologija i utopija'')
*Lord Byron
**"Nepovjerenje je teška oprema, koja je u stanju više da oteža nego da zaštiti."
*Mustafa efendija Cerić
**„Ali će tih 12 karikatura o pejgamberu Muhammedu a.s. ostaviti duboki trag nepovjerenja jer rana od koplja i zaraste, ali rana od jezika koja dira osjećaje duše teško zarasta“

Tema


Tiranin

1 Citati
*Giacomo Casanova
**"Ljubav je kraljica mladih i tiranin starih."
*Miroslav Blažević
**"Ja sam prema svojim nogometašima tiranin. Samo tiranin može egzistirati na čelu reprezentacije."
*Sadi
**"Zar tiranin može carstvom upravljati,
:zar vuk može dužnost pastira obavljati?
:Kralj koji vladavinu svoju na nasilništvu zasniva,
:zasigurno temelje vlasti svoje podriva."
:(''"Đulistan"'')
*William Shakespeare
**"O, sjajno je
:Imati snagu džina, al' k'o džin
:Koristiti je - to je tiranija" (''Mjera za mjeru'')

Tema


Plač

1 Citati
*Film ''Bitka na Neretvi''
**"Nas dva brata skupa ratujemo. Ne plač' majko ako poginemo!"
*Heinrich Heine
**"Samo nam srodna bol izmami suzu, i svako zapravo i plače zbog sebe."
*Isabel Allende
**"Muškarac plače samo zbog ljubavi." (''O ljubavi i sjenci'')
*Paul Simon
**"Ne plači, baby. Ne plači." (''The Boy in the Bubble'')

Tema


Osjećanje

1 Citati
*Albert Camus
**"Kao i velika djela, i duboka osjećanja uvijek znače mnogo više nego što su svjesna da to kazuju." (''Apsurdno rasuđivanje'')
*Frank Herbert
**"Razum je prva žrtva jakih osjećanja." (''Mesija Dine'')
*Ivo Andrić
**"Ništa ne može tako da nas prevari kao naše rođeno osjećanje smirenosti i prijatnog zadovoljstva tokom stvari."
*Jean-Jacques Rousseau
**"Ako razum čini čovjeka, osjećaj ga vodi."
*Marko Aurelije
**"Onaj ko se plaši smrti, strahuje da će biti lišen osjećanja ili da će dobiti osjećanja druge vrste. U prvom slučaju neće imati više nikakvih bolova, a u drugom, bit će na drugi način zadahnut dušom i neće prestati njegov život."

Tema


Vrijednost

1 Citati
*Alfred Rosenberg
**"Pozvati na novi život dušu rase znači poznavati njenu najvišu vrijednost i dati drugim vrijednostima njihovo pravo mjesto pod njenom vrhovnom vlašću: u državi, u umjetnosti, u religiji. Zadatak našeg stoljeća jest stvoriti iz novog mita života novi tip čovjeka." (Ibid.)
*Anthony Robbins
**"Promijenite svoje vrijednosti i promijenit ćete svoj život."
*Arthur Schopenhauer
**"Da bi se priznala tuđa vrijednost, treba imati vlastitu."
**"Ono što se zna ima dvostruku vrijednost ako se ujedno za ono što se ne zna priznaje da se ne zna"
*Karl Marx
**"Kao vrijednosti, sve su robe samo određene mjere vremena opredmećenog rada." (''Kapital'')
*Lord Chesterfield
**"Ljudi mrze one koji u njima bude osjećaj niže vrijednosti."
*Ludwig Wittgenstein
**6.4 Svi su stavovi jednako vrijedni.
::6.41 Smisao svijeta mora ležati izvan svijeta. U svijetu je sve onako ka'ko jest i sve se događa onako kako se događa; ''u'' njemu nema nikakve vrijednosti — a kad bi je bilo, onda ona ne bi imala vrijednosti. Ako postoji neka vrijednost koja ima vrijednost, ona mora ležati izvan svega događanja i takobivstvovanja. Jer sve događanje i takobivstvovanje je slučajno. Ono što ga čini ne-slučajnim ne može ležati ''u'' svijetu, jer bi to inače bilo opet slučajno. To mora ležati izvan svijeta.
::6.42 Zato ne mogu postojati nikakvi stavovi etike. Stavovi ne mogu izraziti ništa Više.
::6.421 Jasno je da se etika ne da izreći." (''Tractatus Logico-Philosophicus'')
*Milan Kundera
**"Prijateljstvo kao vrijednost iznad svih drugih vrijednosti." (''Identitet'')
*Oscar Wilde
**"Cinik zna cijenu svega, ali ne zna vrijednost ničega."

Tema